title: Fred Fisher

text: Fred Fisher (alk. Fischer, 30. syyskuuta 1875 Köln – 14. tammikuuta 1942 New York) oli yhdysvaltalainen populaarimusiikin säveltäjä. Hän teki 1910- ja 1920-luvulla musiikkia Broadwaylle ja vaudeville-esityksiin muun muassa Alfred Bryanin ja Joe McCarthyn kanssa. 1920-luvun lopulla hän sävelsi musiikkia mykkäelokuviin ja varhaisiin äänielokuviin.


title: Fred Fisher

text: Fred Fischer syntyi yhdysvaltalaisille vanhemmille Kölnissä, Preussin kuningaskunnassa. Hän palveli teini-ikäisenä vapaaehtoisena Saksan laivastossa ja Ranskan muukalaislegioonassa ja muutti vuonna 1900 Yhdysvaltoihin. Hän aloitti muusikon uransa Chicagossa pianonsoittajana ja alkoi säveltää omia kappaleitaan vuonna 1904.


title: Fred Fisher

text: Fischer teki 1910-luvun alkupuolella useita menestyneitä kappaleita sanoittaja Alfred Bryanin kanssa. Heidän suosittuihin sävellyksiinsä kuuluvat ”Come Josephine in My Flying Machine” (1910), joka lauletaan vuoden 1997 elokuvassa "Titanic", ja ”Peg o’ My Heart” (1913), jonka on nauhoittanut suuri määrä pop- ja jazzartisteja. Saksalaisvastaisuuden kasvaessa Yhdysvalloissa ensimmäisen maailmansodan aikana Fischer muutti nimensä muotoon Fred Fisher.


title: Fred Fisher

text: Fisher sävelsi 1910- ja 1920-luvuilla paljon musiikkia Broadway- ja vaudeville-esityksiin. Hänen sanoittajinaan toimivat usein Alfred Bryan ja Joe McCarthy. Toisinaan Fisher myös itse kirjoitti sanoituksia. Merkittäviä hittejä olivat muun muassa ”They Go Wild, Simply Wild, over Me” (1917, san. McCarthy), ”Lorraine, My Sweet Alsace Lorraine” (1917, san. Bryan), ”Oui, Oui, Marie” (1919, san. Bryan ja McCarthy) sekä ”Chicago (That Toddlin’ Town)” (1922, san. Fisher).


title: Fred Fisher

text: Amerikansuomalainen työväenliikkeen lauluntekijä T-Bone Slim julkaisi vuonna 1920 parodiaversion Fisherin ja McCarthyn ”They Go Wild, Simply Wild, over Me” -kappaleesta nimellä ”The Popular Wobbly”.


title: Fred Fisher

text: 1920-luvun puolivälissä Fisher muutti Los Angelesiin. Hän sävelsi musiikkia mykkäelokuviin ja varhaisiin äänielokuviin. Fanny Brice lauloi Fisherin säveltämän ja Billy Rosen sanoittaman kappaleen ”I’d Rather Be Blue over You (Than Happy with Someone Else)” vuoden 1928 elokuvassa "My Man".


title: Fred Fisher

text: 1930-luvulle tultaessa Fisher teki yhä vähemmän musiikkia. Hänen uransa loppuajan menestyneimpiä sävellyksiä olivat jazzpianisti Fats Wallerin nauhoittama ”Your Feet’s Too Big” (1936) sekä Fisherin tyttären Doris Fisherin kanssa yhteistyössä tehty ”Whispering Grass” (1940), josta The Ink Spots nauhoitti hittiversion.


title: Fred Fisher

text: Loppuvuosinaan Fisher kärsi alati huononevasta terveydentilasta. Hän teki itsemurhan New Yorkissa 14. tammikuuta 1942.


title: Fred Fisher

text: Vuonna 1949 tehtiin löyhästi Fisherin elämään perustuva elokuva "Oh, You Beautiful Doll". Fred Fisher valittiin Songwriters Hall of Fameen vuonna 1970.


title: Safi

text: Safi (, aik. "Asfi") on kaupunki Safin provinssissa Doukkala-Abdan hallintoalueella Marokossa. Asukkaita Safissa oli vuoden 2004 väestönlaskennassa 284 750, joista 179 oli ulkomaalaista. Kotitalouksia oli 59 242. Vuonna 1994 kaupungissa oli 262 276 asukasta ja 50 913 kotitaloutta.


title: Safi

text: Luonnonsatamastaan tunnettua Atlantin rannalla sijaitsevaa Safia ovat vuorollaan asuttaneet karthagolaiset, roomalaiset ja gootit. Karthagolaiset antoivat kaupungille nimen "Asfi". Muslimit saapuivat alueelle 1000-luvulla, jolloin Safin satamasta tuli myös Marrakechin ja Guinean välisen kaupankäynnin satama. Sataman kautta kulki orjia, kultaa ja norsunluuta. Merenidit rakensivat Safiin 1300-luvulla "ribāṭin" eli linnoitetun luostarin, jonka seurauksena kaupungista muodostui merkittävä kulttuurinen ja uskonnollinen keskus. Arabihistorioitsija Ibn Khaldun mainitsee luostarin kirjoituksissaan. Portugalilaiset miehittivät kaupungin vuosiksi 1508–1541, jona aikana he rakensivat Qasr al-Bahrin linnoituksen ja katedraalin. Lisäksi portugalilaiskaudella kaupunki laajentui. Saadien hallitsijasuku otti vuonna 1541 Safin takaisin haltuunsa, jonka seurauksena poistuvat portugalilaiset tuhosivat suurimman osan rakentamistaan monumenteista. Saadien kaudella 1500-luvun lopulta 1600-luvun alkuun Safi kukoisti. Safi rikastui sokeri- ja kuparikaupan ansiosta ja kaupungissa oli paljon eurooppalaisia kauppiaita ja edustajia. Sulttaani Muhammad III:n määräsi etelämpänä sijainneen Essaouiran kaupungin ja sen sataman 1700-luvun puolivälissä uudelleenrakennettavaksi, jonka jälkeen kaupankäynti keskittyi sinne ja Safin kaupankäynti loppui suurelta osin. Safin kalastuslaivastoa laajennettiin 1900-luvulla. Samoin kaupunkiin valmistui suuria kalankäsittelylaitoksia, joissa pystyttiin käsittelemään 30 000 tonnia sardiineja vuodessa. Safin eteläpuolelle rakennettiin fosfaattiteollisuutta.


title: Safi

text: Kaupungin eteläpuolella on elintarviketeollisuutta sekä fosfaattia hyödyntävää kemianteollisuutta. Lisäksi kaupungissa on tekstiiliteollisuutta, ja siellä on merkittävä kalastussatama, jossa on kalankäsittelylaitoksia. Satama palvelee myös 140 kilometrin päässä kaakossa sijaitsevaa Marrakechin kaupunkia, ja sinne tuodaan fosfaattiteollisuudessa tarvittavaa fosfaattia läheisestä Youssoufiasta. Safi tunnetaan myös keramiikastaan. Safin laitamilla viljellään muun muassa oliiveja sekä viljakasveja, joista suurin osa on ohraa. Lisäksi ympäristössä harjoitetaan nautakarjan, vuohien ja lampaiden kasvatusta. Safiin on rautatieyhteys.


title: Tenzin

text: Tenzin voi tarkoittaa seuraavia:


title: Beatrice (Yhdistyneen kuningaskunnan prinsessa)

text: Prinsessa Beatrice (14. huhtikuuta 1857 – 26. lokakuuta 1944) oli kuningatar Viktorian ja prinssi Albertin nuorin lapsi ja syntyi noin neljä vuotta ennen isänsä kuolemaa. Hän avioitui Battenbergin prinssin Heinrichin kanssa ja he saivat neljä lasta. Espanjan kuningas Juan Carlos I on Beatricen jälkeläinen. Beatrice oli kuollessaan ainoa elossa oleva Albertin ja Viktorian lapsi. Hänen kuollessaan vallassa oli hänen vanhimman veljensä Edvard VII:n pojanpoika Yrjö VI.


title: Leif Silbersky

text: Filip Leif Silbersky (8. maaliskuuta 1938 Malmö, Ruotsi) on Tukholmassa työskentelevä ruotsalainen asianajaja ja kirjailija. Hän opiskelu Tukholmassa ja Lundissa, jossa hän suoritti oikeustieteen opinnot 2,5 vuodessa normaalin 4,5 vuoden sijasta . Silbersky työskenteli seitsemän vuotta Henning Sjöströmin asianajotoimistossa ennen kuin hän perusti oman toimiston 1969.1960-luvun lopussa hän sai julkisuutta puolustaessaan silloisia ruotsalaisia pornokuninkaita, joista Curth Hson oli tunnetuimpia. Kirjassa "Såra tukt och sedlighet" (1969) Silbersky sanoo, että juuri hän sai 1967 Tukholman raastuvanoikeuden muuttamaan käytäntöä ja sallimaan pornografian (rikoslain kappale, joka koskee sukupuolisiveellisyyden luokkaamista kumottiin kokonaan 1970).


title: Leif Silbersky

text: Silbersky on toiminut asianajajana monissa suurta julkisuutta saaneissa rikosjutuissa, kuten Göteborgin diskoteekkipalo ja Sigvard Marjasinin tapaus. Hän edusti Marie Fredrikssonia, kun tämä haastoi Expressenin vastaavan julkaisijan Joachim Bernerin kunnianloukkauksesta, kun lehti oli julkaissut virheellisiä tietoja hänen syövästään. Hän oli Niklas Lindgrenin, Anders Eklundin, Anna Sjödinin, Toni Alldénin ja Johan af Donnerin asianajaja. Vuonna 2010 hän puolusti 23-vuotiasta miestä, joka oli pahoinpidellyt 78-vuotiaan naisen kuoliaaksi pysäköintipaikalla Landskronassa. Silbersky sanoi tapausta onnettomuudeksi, mikä herätti suuttumusta. Hän sanoo, ettei ota hoitaakseen huumejuttuja sen jälkeen kun hän huomasi, ettei voi toimia täysipainoisesti, millä hän tarkoittaa, että hän otti moraalista kantaa tavalla, jota asianajajan ei pidä tehdä.


title: Leif Silbersky

text: Silbersky on juutalainen, mutta ei usko kirjaimellisesti. Hän on kirjoittanut salapolisiromaaneja yhdessä ystävänsä Olov Svedelidin kanssa. Hän on ollut myös tekemässä seksivalistuselokuvaa "Kärlekens XYZ" (1971) "Beck - Advokaten" (2006).


title: Leif Silbersky

text: Salapoliisiromaanit:


title: Leif Silbersky

text: "Sarja asianajaja Rosenbaumista:"


title: Leif Silbersky

text: Muut (valikoima)


title: Jazz from Hell

text: Jazz from Hell on Frank Zappan instrumentaalinen albumi, joka julkaistiin marraskuussa 1986. Vinyylin julkaisi Barking Pumpkin Records ja CD-version Rykodisc. Albumi voitti Grammy-palkinnon vuonna 1988 kategoriassa ”Best Rock Instrumental Performance”.


title: Jazz from Hell

text: Kaikki kappaleet säveltänyt ja sanoittanut Frank Zappa.


title: High Speed 2

text: High Speed 2 (lyh. HS2) on suunnitteilla oleva suurnopeusrata Englannissa. Ensimmäisessä vaiheessa rata rakennettaisiin Lontoosta Birminghamiin, Britannian toiseksi suurimpaan kaupunkiin. Toisessa vaiheessa rataa jatkettaisiin Manchesteriin ja Leedsiin. 225 kilometrin rataosuus Lontoosta Birminghamiin on määrä rakentaa vuosina 2017–2026. Kakkosvaiheen suunnitellaan valmistuvan vuoteen 2032 mennessä.


title: Virpi Alanen

text: Virpi Alanen (s. 15. marraskuuta 1978) on Helsingissä asuva runoilija, aforisti, kriitikko ja taidejournalisti. Hänen runoutta ja aforistiikkaa yhdistelevä esikoisteoksensa "Ystävätär K" ilmestyi vuonna 2012. Alasella on monitaiteinen runoblogi "Peilit" ja antikvaarinen löytörunoblogi "Löytöretkue".


title: Virpi Alanen

text: "Poeettisia eläimiä" on Alasen visuaalisen runouden teossarjan nimi. Se oli vuonna 2018 esillä Turun Kirjakahvilassa ja Antikvariaatti Sofiassa, Helsingissä. Yksi teos julkaistiin vuonna 2017 runoussivusto "Nokturnossa".


title: Virpi Alanen

text: Alanen toimi Suomen aforismiyhdistyksen puheenjohtajana 2013–2014.


title: Michel Mulder

text: Michel Mulder (s. 27. helmikuuta 1986 Zwolle) on alankomaalainen pikaluistelija ja olympiavoittaja.


title: Michel Mulder

text: Mulder saavutti matkakohtaisissa MM-kilpailuissa hopeaa 500 metrillä Heerenveenissä 2012. Hän voitti sprinttereiden maailmanmestaruuden Salt Lake Cityssä 2013 maailmanennätyspistein 136,790 ja Naganossa 2014 pistein 139,885. Sotšin olympialaisissa 2014 Mulder voitti kultaa Alankomaiden kolmoisvoittoon päättyneellä 500 metrillä kahden luistelun yhteisajalla 69,312. Hän kukisti hopeamitalisti Jan Smeekensin 0,012 sekunnilla. 1 000 metrillä hän sai pronssia ajalla 1.08,74. Hän sai 500 metrin MM-hopeaa Heerenveenissä 2015.


title: Michel Mulder

text: Maailmancupin kokonaispisteissä hän sijoittui 500 metrillä toiseksi kaudella 2013–2014 ja kolmanneksi kaudella 2012–2013. Hän on voittanut kaksi maailmancupin osakilpailua 500 metrillä, Berliinin finaalissa maaliskuussa 2012 ja niin ikään Berliinissä joulukuussa 2013. Hän voitti Alankomaiden-mestaruuden 500 metrillä kaudella 2012–2013 ja sprinttiottelussa 2013–2014.


title: Michel Mulder

text: Michelin kaksoisveli Ronald on myös pikaluistelija.


title: Richard Sherman

text: Richard Sherman -nimisiä henkilöitä ovat:


title: René Reimann

text: René Reimann (s. 9. toukokuuta 1967 Spandau) on saksalainen entinen vesipalloilija. Hän edusti Länsi-Saksaa vuoden 1988 kesäolympialaisissa Soulissa, jossa hän kuului neljänneksi sijoittuneeseen joukkueeseen. Kesäolympialaisissa 1992 Barcelonassa Reimann sijoittui Saksan joukkueen kanssa seitsemänneksi ja kesäolympialaisissa 1996 Atlantassa yhdeksänneksi.


title: René Reimann

text: Reimann oli mukana voittamassa vesipallon Euroopan-mestaruutta vuonna 1989. Hän pelasi Saksan maajoukkueessa 13 vuoden ajan ja on sittemmin muun muassa toiminut Saksan naisten vesipallomaajoukkueen päävalmentajana.


title: Sante Marsili

text: Sante Marsili (s. 31. lokakuuta 1950 Napoli) on italialainen entinen vesipalloilija. Hän kuului vuoden 1976 kesäolympialaisissa Montrealissa hopeaa saaneeseen joukkueeseen. Lisäksi hän sijoittui joukkueineen kesäolympialaisissa 1972 Münchenissä kuudenneksi ja kesäolympialaisissa 1980 Moskovassa kahdeksanneksi.


title: Luigi Castagnola

text: Luigi Castagnola (s. 14. maaliskuuta 1953 Sori) on italialainen entinen vesipalloilija. Hän kilpaili vuoden 1976 kesäolympialaisissa Montrealissa ja kuului siellä hopeaa saaneeseen joukkueeseen. Tämä oli hänen ainoa olympiaesiintymisensä. Hänen seuransa oli Rari Nantes Sori.


title: Théodore Cornut

text: Nicholas Théodore Cornut oli ranskalainen matemaatikko ja arkkitehti. Ranskan Avignonista kotoisin ollut Cornut oli erikoistunut sotalinnoituksiin. Hän oli saanut vahvoja vaikutteita maineikkaan ranskalaisen sotilasarkkitehdin Sébastien Le Prestre de Vaubanin suunnittelemasta Bretagnen Saint-Malon kaupungin linnoituksesta.


title: Théodore Cornut

text: Marokon sulttaani Muhammad III päätti vuonna 1765 perustaa sataman Atlantin rannikolle Mogadoriin eli nykyiseen Essaouiraan. Sulttaani pyysi Cornutia suunnittelemaan nykyaikaisen Mogadorin kaupungin. Cornutin suunnittelema kaupunki edustaa yhdistelmää eurooppalaisia ja marokkolaisia tyylisuuntia, mikä miellytti sulttaania, joka antoi kaupungille nimen "Essaouira" eli ”hyvin suunniteltu”. Eräiden lähteiden mukaan Cornut olisi ollut sulttaanin vankina 1765 tapahtuneen epäonnistuneen Larachen retken () jälkeen, ja että hän olisi sulttaanin orjana suunnitellut kaupungin.


title: Jan Evert Veer

text: Jan Evert Veer (s. 1. marraskuuta 1950 Haag) on alankomaalainen entinen vesipalloilija. Hän sai vuoden 1976 kesäolympialaisissa Montrealissa joukkueineen pronssia. Kesäolympialaisissa 1972 Münchenissä hän kuului seitsemänneksi ja kesäolympialaisissa 1980 Moskovassa kuudenneksi sijoittuneeseen joukkueeseen.


title: Konstantínos Kokkinákis

text: Konstantínos ”Kóstas” Kokkinákis (; s. 9. lokakuuta 1975) on kreikkalainen vesipalloilija. Hänen seuransa on Ateenan Ethnikos GS. Hän kuului kesäolympialaisissa 2008 Pekingissä seitsemänneksi ja kesäolympialaisissa 2012 Lontoossa yhdeksänneksi sijoittuneeseen joukkueeseen.


title: Danijel Premuš

text: Danijel Premuš (s. 15. huhtikuuta 1981 Rijeka) on kroatialaissyntyinen, sittemmin Italiaa edustamaan siirtynyt vesipalloilija. Kesäolympialaisissa 2004 Ateenassa hän kuului Kroatian kymmenenneksi sijoittuneeseen joukkueeseen. Vuoden 2012 kesäolympialaisissa Lontoossa hän sai Italian joukkueen kanssa hopeaa.


title: Sofja Konuh

text: Sofja Jevgenjevna Konuh (; s. 9. maaliskuuta 1980 Tšeljabinsk) on venäläinen vesipalloilija. Hän teki olympiadebyyttinsä vuoden 2000 kesäolympialaisissa Sydneyssä, jossa hän kuului pronssia saaneeseen joukkueeseen.


title: Sofja Konuh

text: Kesäolympialaisissa 2004 Konuh sijoittui joukkueineen viidenneksi, kesäolympialaisissa 2008 seitsemänneksi ja kesäolympialaisissa 2012 kuudenneksi.


title: Sofja Konuh

text: Lisäksi Konuh on muun muassa voittanut kultaa vesipallon Euroopan-mestaruuskilpailuissa kolmeen otteeseen.


title: Nostolaite

text: Nostolaite voi tarkoittaa seuraavia:


title: Swades

text: Swades (myös "Swades: We, the People", suom. ”Kotimaa”) on vuonna 2004 ilmestynyt intialainen draamaelokuva, jonka on ohjannut Ashutosh Gowariker. Päärooleja näyttelevät Shahrukh Khan ja Gayatri Joshi ainoassa elokuvassaan. Elokuva tuotti huonosti Intiassa, mutta menestyi ulkomailla ja sai ylistystä kriitikoilta. Se on noussut kulttielokuvaksi intialaisten ja muiden eteläaasialaisten keskuudessa ympäri maailmaa.


title: Swades

text: Menestynyt intialainen tiedemies palaa kotimaahansa hakemaan lastenhoitajaansa Yhdysvaltoihin ja samalla löytää uudelleen juurensa.


title: Mika Mutikainen

text: Mika Mutikainen (s. 23. huhtikuuta 1970) on suomalainen jääpalloilija. Hän on yksi Suomen kaikkien aikojen menestyneimpiä pelaajia. Mutikainen edusti Suomessa Bandyliigassa pelaavaa HIFK:ta. Hän pelasi pitkällä, vuonna 2013 päättyneellä urallaan myös Ruotsin sekä Venäjän pääsarjoissa.


title: Mika Mutikainen

text: Suomen A-maajoukkuetta Mutikainen on edustanut 109:ssä ottelussa, jolla hän on kaikkien aikojen maaottelutilastossa seitsemäntenä. Maaottelumaaleja Mutikainen on tehnyt 36, eli yhdeksänneksi eniten yhdessä Jarno Väkiparran ja Kimmo Huotelinin kanssa. Hän on pelannut kymmenet MM-kisat ja oli mukana myös Suomen vuoden 2004 maailmanmestaruuden voittaneessa joukkueessa.


title: Mika Mutikainen

text:
Maajoukkueessa
Seurajoukkueissa


title: John Hawkes

text: John Hawkes voi tarkoittaa seuraavia:


title: Vaahteraliigan kausi 2013

text: Vaahteraliigan kausi 2013 on Vaahteraliigan 33. kausi. Liigan runkosarja alkoi 19. toukokuuta 2013 ja kausi päättyi Vaahteramalja XXXIV, joka pelataan 31. elokuuta 2013. Vaahteramalja oli toisinto viime kauden finaalista. Helsinki Roosters voitti toisen perekkäisen mestaruuden lyömällä Helsinki Wolverinesin luvuin 52–31.


title: Vaahteraliigan kausi 2013

text: Turku Trojans ja Oulu Northern Lights putosivat liigasta I-divisioonaan. Trojans pudottautui omalla päätöksellään kun taas Northern Lights jäi liigalisenssi-kriteerien tarkastelussa yhdeksänneksi ja menetti paikkansa liigassa. Liigaan nousivat I-divisioonan kauden 2012 finaalijoukkueet Helsinki 69ers sekä Kouvola Indians.


title: Vaahteraliigan kausi 2013

text: Kauden ensimmäisessä ottelussa Roostersien pelinrakentaja Robert Johnson juoksi kaksi touchdownia, jotka johtivat Roostersien voittoon. Ottelu näkyi URHOtv:llä ja jätti monelle katsojalle pahan maun suuhun erikoisen tuomaroinnin takia.


title: Vaahteraliigan kausi 2013

text: Kauden toisella peliviikolla pelattiin kolme ottelua. Kouvola Indians ja Helsinki 69ers pelasivat ensimmäiset ottelunsa Vaahteraliigassa. Viime kauden pronssiottelussa pelanneet Porvoon Butchers ja Seinäjoki Crocodiles kohtasivat tällä kertaa Porvoossa. TAFT ja Jyväskylän Jaguaarit saivat myös kautensa käytiin toisella peliviikolla. Mikään joukkue ei kuitenkaan pystynyt nostamaan maalisuhdettaan tarpeeksi korkeaksi Roostersien johtopaikan varastamiseksi. Mikään otteluista ei televisioitu.


title: Vaahteraliigan kausi 2013

text: Tiukassa kamppailussa Jyväskylässä Indians haki joukkueen historian ensimmäisen voiton Vaahteraliigassa luvuin 33-34. Indians oli myös kauden ensimmäinen joukkue, joka pystyi voittamaan kotikenttänsä ulkopuolella.


title: Vaahteraliigan kausi 2013

text: Vaahteraliigan kauden kolmannella peliviikolla kaikki joukkueet pääsivät pelaamaan. Roosters sai tilaisuuden pitää johtonsa hakemalla voiton Jaguaareilta Helsingin Velodromilla. Viime kauden pronssimitalistit Seinäjoki Crocodiles saivat vastaansa Helsinki 69ers, jotka olivat ainoa joukkue Vaahteraliigassa, joka ei ole historiansa aikana pystynyt hakemaan voittoa. Voitoista tulevat Porvoon Butchers ja tulokkaat Kouvola Indians saivat tilaisuuden kamppailla johtopaikasta ja aloittamaan voittoputken. Helsinki Wolverines saivat vastaansa Vantaan TAFTin Tikkurilan urheilupuistossa TAFTin kotiottelussa. Wolverines ja TAFT kohtasivat toisensa toista kertaa seurojen historiassa. Aikaisempi kohtaaminen oli kaudelta 2012 jolloin Wolverines voitto ISS Stadionilla luvuin 20-23. Butchersien ja Indiansien kohtaaminen näkyi livenä URHOtv:ltä.


title: Vaahteraliigan kausi 2013

text:
Wolverinesin ja TAFTin kohtaamisessa Wolverines otti selvän johto aseman toisessa erässä, kun Wolverines karkasi 0-19 johtoon. TAFT sai kuitenkin yhden touchdownin ennen puoliaikaa Miro Kadmiryn heitolla, joten puoliajalle menossa tilanne oli 19-7. Heti toisen puoliajan alkuun Kadmiry heitti kaksi touchdownia, joilla TAFT nousi johtoasemaan luvuin 21-19. TAFTin puolustus pystyi pysäyttämään Wolverinesin hyökkäyksen täysin toisella puoliajalla eikä Wolverinesin hyökkäys saanut yhtäkään pistettä. Kadmiry heitti vielä kaksi lisää touchdownia viimeisellä neljänneksellä, joka varmisti TAFTin yhden Vaahteraliigan historian suurimmista takaa-ajoista. Peli oli päättyä 34-19 TAFTin voittoon, mutta TAFTin hyökkäys teki nolon oman maalin, eli safetyn, joka ei valitettavasti kuitenkaan riittänyt Wolverinesin voitoksi.
Vaahteraliigan 33. kauden neljännellä peliviikolla pelattiin kolme ottelua. Ensimmäinen ottelu pelattiin Helsingin Velodromilla, jossa kotijuokkue Helsinki Wolverines metsästi ensimmäistä voittoaan kaudelta. Wolverines ei ollut aloittanut kauteaan kahdella häviöllä kertaakaan kauden 2006 jälkeen tätä kautta laskematta. Jos lasketaan Eurobowl-häviöt mukaan Wolverines oli aloittanut kautensa neljällä häviöllä. Ennen ottelua kävi ilmi, että Wolverinesin pelinrakentaja, Cedric Johnson ei ollut pelikunnossa. Wolverines joutui haastamaan arkkivihollisensa, Helsinki 69ers ilman joukkueen aloittavaa pelinrakentaja. Butchers ja Jaguaarit kamppailivat pudotuspelipaikoista ottelussa, joka näkyi URHOtvllä. Maanantaina Helsingin Velodromilla kohtasivat sarjataulukon johtopaikasta Roosters ja Indians. Tulokkaat Indians olivat aloittaneet kauden odottamattoman hyvin hankkien voiton Jaguaareista ja Butcherseista.


title: Vaahteraliigan kausi 2013

text:
Vaikka Johnson ei pelannut Wolverinesin ottelussa, tulokkaat 69ers kaatui silti lukemin 27-7. URHOtv:llä näkyneessä ottelussa Butchers dominoi Jaguaarit lukemin 40-0. Tulokkaat Indians hävisi ensimmäisen Vaahteraliiga ottelunsa viime kauden hopeamitalisteja vastaan vierasottelussa. Neljän peliviikon ja 11 ottelun jälkeen Indians on ollut ainoa joukkue, joka on pystynyt voittamaan kotikenttänsä ulkopuolella. Roosters voitti vierasottelun ensimmäisellä peliviikolla, mutta se ottelu pelattiin Helsingin Velodromilla, joka on Roostersien, 69ersien, Wolverinesin ja East City Giantsien kotikenttä, joten Roosters ei voittanut ottelua kotikenttänsä ulkopuolella. Kotikenttäetu on siis selvästi tuottanut etua kaikille joukkueille tähän mennessä.
Viidennellä peliviikolla pelataan ainoastaan yksi ottelu. Ottelu pelataan Jouppilanvuorella 29. kesäkuuta. Seinäjoki Crocodiles kohtaa Vantaan TAFTin kotiottelussaan Seinäjoella. TAFT ei ole vielä hävinnyt yhtään ottelua tällä kaudella kaksi ottelua pelattuna. TAFTilla on myös mahdollisuus varastaa Roosterseiltä liigan johtopaikka, jos he voittavat yli 46 pisteellä, joka olisi harvinaista. Crocodiles hävisi ensimmäisen pelinsä, mutta voitti toisensa kotonaan. Crocodilesillä on selvä etu, koska ottelu pelataan heidän kotikentällä. Ottelua ei näe URHOtv:ltä.


title: Vaahteraliigan kausi 2013

text: Kaudella 2013 Suomesta EFL-turnaukseen osallistuvat sekä Helsinki Roosters että Helsinki Wolverines. Joukkueet arvottiin samaan alkulohkoon, jonka kolmas joukkue oli Tanskan kauden 2012 hopeamitalisti Søllerød Gold Diggers. Roosters jatkoi puolivälieriin, Wolverinesin pelit päättyivät alkulohkoon.


title: Vaahteraliigan kausi 2013

text: Alkulohkosta C jatkoon etenivät helsinkiläinen Roosters lohkon voittajana sekä lohkokakkonen Søllerød Gold Diggers. Roosters putosi jatkosta selkeällä 53-13 tappiolla itävaltalaiselle SWARCO Raidersille.


title: Nokkakalat (heimo)

text: Nokkakalat ("Belonidae") on nokkakalojen lahkoon kuuluva heimo. Heimon lajeja tavataan sekä suolaisista että makeista vesistä lämpimiltä ja lauhkeilta alueilta. Eräitä nokkakalalajeja pidetään toisinaan akvaariokaloina.


title: Nokkakalat (heimo)

text: Varhaisimmat nokkakalojen heimoon kuuluvien lajien fossiilit on ajoitettu oligoseenikaudelle. Nykyään heimoon kuuluu 10 sukua ja noin 34 lajia. Pienimmät makean veden lajit ovat korkeintaan 5&ndahs;7 cm pitkiä, mutta suurimmat merissä elävät lajit voivat saavuttaa 1,5–2 metrin pituuden. Tyypillisiä piirteitä heimon kaloille ovat pitkulainen ruumis, ruumiin takaosassa lähellä pyrstöä sijaitseva selkäevä ja ohueksi nokaksi pidentyneet ylä- ja alaleuat. Molemmissa leuoissa on pieniä neulamaisia hampaita. Väritykseltään nokkakalalajit ovat tyypillisesti vatsastaan ja kyljistään hopeanharmaita ja selästään sinisiä tai vihreitä.


title: Nokkakalat (heimo)

text: Suurin osa nokkakalalajeista on mereisiä ja niitä tavataan Atlantista, Intian valtamerestä ja Tyynestämerestä lämpimistä ja lauhkeista vesistä. Makeassa vesissä eläviä nokkakalasukuja tavataan Etelä-Amerikasta ja Etelä- ja Kaakkois-Aasiasta. Nokkakalalajit liikkuvat usein avovedessä lähellä veden pintaa suurinakin parvina. Heimon lajien ravintoa ovat pienemmät kalat, joita ne pyydystävät pitkällä nokallaan. Monet nokkakalalajit ovat hyviä ruokakaloja ja eräät myös kaupallisesti tärkeitä.


title: Deleu

text: Luiz Carlos Santana, pelaajanimeltään Deleu, (s.1 maaliskuuta 1984) on brasilialainen jalkapalloilija, joka edustaa puolalaista KS Cracoviaa.


title: Kultakutri ja kolme karhua

text: Kultakutri ja kolme karhua on vanha kansansatu. Tarinasta on useita versioita, joissa karhut ja ihmishahmoinen päähenkilö kuvataan eri tavoin. Karhut ovat yleensä joko isä-, äiti- ja lapsikarhu tai kolme veljeskarhua. Sadun varhaisissa versioissa päähenkilö on vanha nainen. Kultakutrin valitsema puurolautanen, nojatuoli ja sänky on joissain tarinoissa aina pienin (lapsikarhun puuro, sänky jne.), joissain keskimmäinen (äitikarhun annos).


title: Kultakutri ja kolme karhua

text: Englantilainen Robert Southey julkaisi vuonna 1837 tarinasta oman versionsa kokoelmassaan "The Doctor". Siinä Kultakutri lähtee samoilemaan metsään ja löytää sieltä pienen mökin. Hän löytää kolme lautasellista puuroa, kolme nojatuolia ja kolme sänkyä. Aina pienin on paras. Lopuksi kultakutri jää nukkumaan pienimpään sänkyyn syötyään pienimmän puuron ja istuttuaan pienimmässä nojatuolissa. Kun karhut saapuvat kotiinsa he ihmettelevät ensin miksi kaikkiin heidän tavaroihinsa on koskettu kunnes löytävät kultakutrin ja ystävystyvät tämän kanssa.


title: Kultakutri ja kolme karhua

text: Leo Tolstoi muotoili tarinasta oman versionsa "Kolme karhua" ("Tri medvedja"), jonka pohjalta on tehty piirroselokuva vuonna 1937.


title: Krzysztof Bąk

text: Krzysztof Bąk (s. 22. kesäkuuta 1982) on puolalainen jalkapalloilija, joka edustaa puolalaista Lechia Gdańskia.


title: Darryl Boyce

text: Darryl Boyce (s. 7. heinäkuuta 1984 Summerside, Prinssi Edwardin saari, Kanada) on kanadalainen jääkiekkoilija, joka pelaa Saksan DEL-liigan ERC Ingolstadtissa. Boyce on lähtökohtaisesti pelipaikaltaan keskushyökkääjä, mutta hän osaa pelata myös laidassa. Boyce on "energiahyökkääjän" pelityyliinsä nähden varsin pienikokoinen. Hänen vahvuuksiinsa kuuluu työteliäisyys ja aloittaminen. Boyce on ajoittain myös tapellut.


title: Darryl Boyce

text: Boyce voitti Summerside Turk's Red Wingsin joukkueessa Island Junior Hockey Leaguen mestaruuden keväällä 2000. Seuraavan kauden 2000–2001 hän vietti OPJHL-joukkue Parry Sound Shamrocksissa, jonka jälkeen Boyce siirtyi kaudeksi 2001–2002 OHL-joukkue Toronto St. Michael's Majorsiin. Tulokaskausi toi siellä 67 runkosarjaottelussa 21 tehopistettä ja 15 playoff-ottelussa seitsemän tehopistettä. Seuraavalla kaudella 2002–2003 hän oli joukkueen neljänneksi paras pistemies tehoilla 16+21=37. Viimeisellä OHL-kaudellaan 2004–2005 Boyce teki liigan yhden kauden piste-ennätyksensä tehoilla 15+35=50, joilla hän voitti St. Michael's Majorsin sisäisen piste- ja syöttöpörssin.


title: Darryl Boyce

text: Vuodet 2005–2007 Boyce kävi New Brunswickin yliopistoa sijoittuen molempina kausina joukkueensa sisäisessä pistepörssissä toiseksi. Hänet valittiin ensimmäisen yliopistokautensa 2005–2006 päätteeksi AUS:n parhaaksi tulokkaaksi. Kauden 2006–2007 päätteeksi Boyce voitti koko CIS:n mestaruuden. Häntä ei koskaan . Boyce siirtyi kaudeksi 2007–2008 vapaana agenttina AHL-joukkue Toronto Marliesiin. Tulokaskausi toi siellä 41 runkosarjaottelussa tehot 8+16=24. Tammikuussa 2008 hän teki kaksivuotisen NHL-tulokassopimuksen Toronto Maple Leafsin kanssa, jossa Boyce pelasi kauden aikana yhde ottelun. Hän teki kyseisen NHL-debyyttinsä 24. tammikuuta 2008 Washington Capitalsia vastaan. Boyce sai ottelussa jääaikaa 3.20 minuuttia, kunnes joutui jättämään sen kesken olkapäävamman takia, joka päätti hänen koko loppukautensa.


title: Darryl Boyce

text: Kaudella 2007–2008 Boyce teki Marliesissa AHL:n yhden kauden piste-ennätyksensä tehoilla 12+18=30. Hän voitti joukkueen sisäisen jäähypörssin sekä runkosarjassa 131 minuutillaan että pudotuspeleissä 27 minuutillaan. Boyce ei pelannut kauden aikana otteluakaan NHL:ssä, kuten ei myöskään seuraavalla kaudella 2008–2009, joka jäi vain 20 ottelun mittaiseksi useiden loukkaantumisten takia. Hän pelasi uransa toisen NHL-ottelun vasta 30. joulukuuta 2010 Columbus Blue Jacketsia vastaan, jolloin Boyce teki myös NHL-uransa ensimmäisen tehopisteen syötettyään Nikolai Kuljominin tekemän maalin. NHL-uransa avausmaalin hän teki kaksi päivää myöhemmin 1. tammikuuta 2011 vieraissa Ottawa Senatorsin Mike Brodeurin taakse. Yhteensä Boyce teki kauden aikana NHL:ssä 46 runkosarjaottelussa tehot 5+8=13. Heinäkuussa 2011 hän teki vuoden mittaisen jatkosopimuksen Maple Leafsin kanssa.


title: Darryl Boyce

text: Alkukauden 2011–2012 Boyce pelasi Maple Leafsin organisaatiossa NHL:n ja farmin välillä, kunnes Columbus Blue Jackets nappasi hänet siirtolistalta helmikuussa 2012. Yhteensä Boyce pelasi kauden aikana NHL:ssä 37 runkosarjaottelua tehopistein 1+4=5. Kauden 2012–2013 kynnyksellä hän siirtyi try-outille AHL-joukkue Hamilton Bulldogsiin, jonka varakapteenina Boyce myös toimi. Hän pelasi joukkueessa joulukuuhun 2012 saakka, jonka jälkeen Boycen try-out purettiin. Tammikuun 2013 lopulla hän siirtyi loppukauden kattavalla sopimuksella SM-liigajoukkue JYPiin. Boyce voitti kauden päätteeksi SM-pronssia.


title: Darryl Boyce

text: Syyskuussa 2013 Boyce osallistui AHL-joukkue Springfield Falconsin harjoitusleirille ja haki paikkaa joukkueesta try-outin kautta. Hän sai lokakuussa Falconsiin kauden 2013–2014 kattaneen sopimuksen. Kaudeksi 2014–2015 Boyce palasi kaksivuotisella sopimuksella JYPiin. Hän voitti kauden päätteeksi SM-pronssia. Kaudella 2015–2016 Boycen runkosarja jäi vain 32 ottelun mittaiseksi lokakuussa 2015 tulleen leikkaushoitoa vaatinen loukkaantumisen vuoksi. Hän teki runkosarjassa kuusi tehopistettä, mutta kevään 2016 pudotuspeleissä Boyce onnistui tekemään kymmeneen ottelun seitsemän tehopistettä. Hän voitti JYPin sisäisen tehotilaston lukemalla +6.


title: Darryl Boyce

text: Kaudeksi 2016–2017 Boyce siirtyi vuoden mittaisella sopimuksella Saksan DEL-liigan ERC Ingolstadtiin.


title: Darryl Boyce

text: Boyce edusti Canada Atlanticin joukkuetta World U-17 Hockey Challengessa vuonna 2001.


title: Baltoslaavilaiset kielet

text: Baltoslaavilaiseen kieliryhmään luetaan perinteisesti balttilaiset ja slaavilaiset kielet, jotka kuuluvat indoeurooppalaiseen kielikuntaan. Balttilaisten ja slaavilaisten kielten useita yhteisiä kielellisiä piirteitä ei löydy mistään muusta Indoeurooppalaisen kielikunnan haarasta, mikä viittaa balttilaisten ja slaavilaisten kielten yhteiseen alkuperään. Useimmat kielitieteilijät luokittelevat balttilaiset ja slaavilaiset kielet samaan indoeurooppalaisen kielikunnan haaraan, vaikka eroja käsityksissä kieliryhmien keskinäisestä suhteessa löytyykin, yleensä poliittisin perustein. Jotkut kielitieteilijät ovat kuitenkin viime aikoina ehdottaneet, että baltoslaavilainen haara tulisi jakaa kolmeen ryhmään: itäiseen balttilaiseen, läntiseen balttilaiseen ja slaavilaiseen.


title: Baltoslaavilaiset kielet

text: Baltoslaavilainen kantakieli on rekonstuoitu historiallis-vertailevalla menetelmällä ja sen on todettu polveutuvan indoeurooppalaisesta kantakielestä äänenmuutoksella ja josta modernit slaavilaiset ja balttilaiset kielet polveutuvat. Yksi murre erottui baltoslaavilaisesta murrejatkumosta ja siitä tuli slaavilainen kantakieli, josta kaikki slaavilaiset kielet polveutuvat.


title: Pohjoismainen taisteluosasto

text: Pohjoismainen taisteluosasto (engl. Nordic Battle Group, lyhenne NBG) on Ruotsin, Suomen, Norjan, Viron ja Irlannin muodostama puolustusosasto. NBG toimii EU:n alaisuudessa ja se on yksi monista EU:n perustamista taisteluosastoista. Taisteluosastojen ja siten myös NBG:n toimenkuvaan kuuluvat evakuointi, humanitaarinen apu, konfliktien estäminen ja riitelevien osapuolten erottaminen. Jokaisen taisteluosaston kuuluu vuorollaan olla lähtövalmiudessa kriisialueille myös Euroopan ulkopuolelle. Lähtövalmiudessa olevan taisteluosaston päivystysvuoro kestää kerrallaan puoli vuotta. NGB:n ensimmäinen päivystysvuoro alkoi vuoden 2011 alusta ja jatkui kesti kesäkuun 2011 loppuun. NBG:n miesvahvuus on noin 2 200 sotilasta, joista suomalaisia 200. Suomalaisista joukkoon kuuluvista keskeinen osa on jääkäreitä.


title: Pohjoismainen taisteluosasto

text: Suomi on luvannut NBG:n käyttöön NH90-helikopteriosaston miehistöineen noin 70 henkilön vahvuudella


title: Hydrografia

text: Hydrografialla tarkoitetaan vesialueen topografisten ominaisuuksien kartoittamista. Hydrografiassa tutkinnan alaisia asioita ovat mm. syvyydet, vuorovedet sekä hylkyjen, riuttojen, merkkien, poijujen ja rannikon ominaisuuksien kartoittaminen. Tarkoituksena on varmistaa vesialueiden turvallisuus merenkululle sekä tuottaa lisätietoa navigointia ajatellen.


title: Hydrografia

text: Hydrografian piiriin ei kuulu veden laadun tai koostumuksen tutkiminen, vaan se on osa laajempaa kokonaisuutta, hydrologiaa.


title: F.K. Trube

text: F.K. Trube Oy on kahvileipä- ja konditoriatuotteisiin erikoistunut leipomo Kuopiossa. Yrityksen liikevaihto oli vuonna 2016 noin 5 miljoonaa euroa. F.K. Trube Oy kuuluu Hallman-konserniin. Kuopion leipomo työllistää 40 työntekijää, ja tuotteita on myynnissä vähittäiskauppaketjuissa ympäri Suomen.


title: F.K. Trube

text: Yrityksen perusti Karl Trube Karjalankannaksella sijaitsevaan Kuokkalaan vuonna 1913. Truben leipomo oli 1900-luvun alussa kuuluisa erityisesti omenaleivoksistaan. Karl Truben poika Fredrik Trube, jota kutsuttiin myös lempinimellä "Ukko-Trube", peri oppinsa isältään. Fredrik Trube siirsi konditorialeipomon Kuopioon Puijonkadulle vuonna 1933. Fredrik ja Natalia Trubella ei ollut perillisiä. Trube myi liiketoimintansa Hallman-yhtiölle vuonna 1974 ja jäi eläkkeelle.


title: F.K. Trube

text: Truben suosituimpiin pullatuotteisiin kuuluvat voikierrepitko ja kanelikierrepitko. Valikoimassa on myös täytepitkoja, vuokapitkoja ja sesonkituotteita. Lisäksi Pohjois-Savon alueella on myynnissä Trube Kilopitkon puolikas.


title: F.K. Trube

text: Trubella on myynnissä myös erilaisia konditoriatuotteita. Voileipäkakut ja leivokset ovat myynnissä vähittäiskaupoissa ympäri Suomen, ja lisäksi Savo-Karjalan alueella on saatavilla täytekakkuja. Truben tuotteet ovat vähälaktoosisia ja niille on myönnetty avainlippu-merkki. Kuopion leipomolle myönnettiin vuonna 2012 ISO 9001 -sertifikaatti.


title: Teemu Kaski

text: Teemu Kaski (s. 1972) on suomalainen nyrkkeilijä. Hän edusti urallaan Lahden Kalevaa. Hän voitti Suomen-mestaruuden alle 54-kiloisten sarjassa vuosina 1991 ja 1993 sekä saavutti SM-hopeaa vuonna 1992 ja SM-pronssia vuonna 1990. Kaski voitti sarjansa GeeBee-turnauksessa vuonna 1993


title: Lahden Kaleva

text: Lahden Kaleva on suomalainen urheiluseura. Se perustettiin vuonna 1925 nimellä Nyrkkeily- ja Urheiluseura Kaleva. Kaleva on Suomen Työväen Urheiluliiton jäsenseura. Sen nykyiseen ohjelmistoon kuuluvia lajeja ovat nyrkkeily, hiihto, uinti ja suunnistus. Kalevalla on toimintaa myös kuntoliikunnassa. Seuraa ovat edustaneet muun muassa yleisurheilijat Valto Olenius ja Soini Nikkinen sekä nyrkkeilijät, isä ja poika Esa ja Ville Hukkanen.


title: Peltovuoma

text: Peltovuoma () on kylä Enontekiön kunnan itäosassa Suomessa. Peltovuomasta on noin 10 kilometriä matkaa Nunnaseen ja 30 km Hettaan, Enontekiön kirkonkylään. Peltovuoman kylän eteläpuolella on kuusiraja ja pohjoispuolella taas mäntyraja. Peltovuomassa on myös Peltovuoman koulu.


title: Peltovuoma

text: Peltovuoman kylä kuuluu Museoviraston vuonna 2009 inventoimiin Suomen valtakunnallisesti merkittäviin rakennettuihin kulttuuriympäristöihin.


title: Efren Saldivar

text: Efren Saldivar (syntynyt 30. syyskuuta 1969) on yhdysvaltalainen sarjamurhaaja joka murhasi potilaitaan toimiessaan hengitysterapeuttina.


title: Efren Saldivar

text: Saldivar syntyi Brownsvillessä Texasissa, ja valmistui hengitysterapeutiksi vuonna 1988, ja pääsi sairaalaan töihin yövuoroon.


title: Efren Saldivar

text: Hän murhasi potilaita injisoimalla potilaisiin halvaannuttavaa lääkettä, joka johti hengityslamaan ja/tai sydänpysähdykseen. Nämä lääkkeet ovat voineet olla morfiinia ja suksametoniumkloridia, koska niitä löytyi hänen vaatekaapistaan käytettyjen ja käyttämättömien injektioruiskujen kanssa. Kuudessa murhassa oli todistetusti käytetty pankuronia (Pavulon), joka pysäyttää potilaan hengityksen, kytkettäessä heidät hengityskoneeseen. Salrivar valitsi uhrinsa huolellisesti, ja murhasi yleensä potilaita jotka olivat muutenkin kuolemassa. Tämän vuoksi hänen työvuorollaan ei huomattu poikkeavuuksia potilaiden kuolleisuudessa.


title: Efren Saldivar

text: Saldivar erotettiin virastaan 13. maaliskuuta 1998, pian sen jälkeen kun hän oli tunnustanut 50 murhaa. Hän perui tunnustuksensa myöhemmin. Jotta olisi saatu varmuus Saldivarin syyllisyydestä, uhrit joita ei oltu krematoitu, kaivettiin haudasta ja niille suoritettiin ruumiinavaus. Ruumiista löytyi suuria määriä pankuronia, joka säilyy muuttumattomana kuukausia hautaamisen jälkeenkin. Uhreista kaksikymmentä kaivettiin haudasta, ja kuudessa ruumiissa havaittiin kuolettava määrä pankuronia.


title: Efren Saldivar

text: 12. maaliskuuta 2002 Saldivar myönsi syyllisyytensä kuuteen murhaan, ja hänet tuomittiin kuuteen peräkkäiseen elinkautiseen vankeusrangaistukseen, ilman mahdollisuutta ehdonalaiseen. Hän kärsii tuomiotaan Salinas Valleyn osavaltion vankilassa.


title: Efren Saldivar

text: Todellisen uhrien määrän tietää vain Saldivar itse, mutta on arvioitu että uhreja voisi olla yhteensä 120.


title: Palopuro

text: Palopuro on kylä Hyvinkään keskustan ja Jokelan välissä. Etäisyyttä kumpaankin on noin viisi kilometriä. Palopuron kylässä asuu noin 400 ihmistä ja alueella noin 600.


title: Palopuro

text: Palopurossa on ollut kauppa, kirjasto, koulu, neuvola, posti ja postipankki sekä rautatieseisake. Koulu lakkautettiin vuonna 2011. Kylän nimi oli aiemmin Palojoki, mutta se muutettiin vuonna 1951, jotta vältyttäisiin sekaannuksilta Nurmijärven Palojoen kylän kanssa. Nimi tulee lähellä virtaavasta Vantaanjoen sivujoesta Palojoesta.


title: Savonlinnan kauppatori

text: Savonlinnan kauppatori on Savonlinnan keskustassa sijaitseva tori. Kauppatori rajautuu pohjoisessa Olavinkatuun, idässä Kauppatorin katuun, etelässä Pihlajaveteen ja lännessä Haapasalmeen. Se on pohjois-eteläsuunnassa noin 125 metriä pitkä ja länsi-itäsuunnassa noin 35 metriä leveä.


title: Savonlinnan kauppatori

text: Savonlinnan kauppatori alkoi kehittyä nykyiselle paikalleen 1860-luvulla, kun torin läheisyyteen Huvilahteen perustettiin höyrylaivoille sopiva matkustajasatama. Aiempi kauppatori oli Tottintori, joka toimi nykyistä toria vastapäätä Haapasalmen länsipuolella. Kauppatorin kasvaessa kohosi torin eteläreunaan 1898 kauppahalli, yhdeksälle ruokatavarakauppiaalle. Kauppatorin ilme on vuosikymmeninä muuttunut, kun sen ympäriltä puurakennukset ovat hävinneet.


title: Savonlinnan kauppatori

text: Torin viereisessä Haapasalmessa on artesaani, kiviseppä Arto Lötjösen ja opiskelija Eeva-Maria Miettisen vuonna 2000 tekemä Norppa-patsas. Kauppatorin eteläpäähän valmistui vuonna 2003 Haapasalmen ylittävä kävelysilta, joka nimettiin Haapasalmenraitiksi.


title: Savonlinnan kauppatori

text: Kauppatori on muuttunut vuosikymmenten saatossa kesäpainotteiseksi. Savonlinnan kauppatoria pidetään kesäisin kaupungin keskipisteenä: se on suosittu matkailunähtävyys, tapahtuma-, tapaamis-, kauppa- ja kahvittelupaikka. Kaupungin keskeisimmät puistot ja matkustajasatama ovat osa Kauppatorin lähimiljöötä. Oopperapäivän avaus pidetään juhlakauden jokaisena aamuna kauppatorin viereisessä Satamapuistossa. Savonlinnan kauppatorin tarjontaan kuuluvat muun muassa perinteiset käsityöt, vihannekset, juurekset, marjat ja hedelmät, kalat, taimet ja kukat sesonkien mukaan. Lisäksi torilta löytyy erilasia leipomotuotteita, joista kuuluisin on lörtsy.


title: Savonlinnan kauppatori

text: Savonlinnan kauppatorilla on perinteisesti järjestetty kevätmarkkinat maaliskuussa, syysmarkkinat syyskuussa sekä joulutori. Jouluna Tuomaan markkinat pidetään Olavinlinnassa.


title: Maailman matkailujärjestö

text: Maailman matkailujärjestö (World Tourism Organization, UNWTO) on Yhdistyneiden kansakuntien alainen järjestö. Maailman matkailujärjestö perustettiin vuonna 1975 hallitusten väliseksi järjestöksi. Järjestön tavoitteena on edistää ja kehittää matkailua sekä edistää näin taloudellista kehitystä ja kansainvälistä yhteisymmärrystä.


title: Peristaltiikka

text: Peristaltiikka tarkoittaa suoliston rytmistä supistusliikettä. Ruokatorven seinämässä on kaksi lihaskerrosta: sisempi poikittainen ja ulompi pitkittäinen. Näiden lihaskerrosten supistuksista syntyy aaltomainen lihasliike, peristaltiikka, joka vie ruokaa eteenpäin kohti mahalaukkua.


title: Akžaiyk

text: Akžaiyk () on jääpalloseura Oralin kaupungista Kazakstanista. Se pelaa Venäjän jääpallon toiseksi korkeimmalla sarjatasolla mestaruussarjassa.


title: Akžaiyk

text: Venäjän liigassa Akžaiyk ei ole koskaan pelannut, eikä myöskään Neuvostoliiton pääsarjassa. Parhaana kazakstanilaisseurana seura on ollut myös jääpallon maailmancupissa vuonna 1997, mutta kehnolla menestyksellä. Tuolloin seura käytti nimeä Kazakhgaz.


title: Akžaiyk

text: Akžaiyk on seuran historian seitsemäs nimi. Seura on perustettu vuonna 1976 nimellä Oral, vuonna 1978 nimeksi tuli Geolog, vuonna 1986 Uralets, vuonna 1993 Kazakhgaz, vuonna 1998 Orda, vuonna 2001 Karachaganak, ja vuodesta 2002 seura on ollut Akzhaiyk.


title: Lauri Kanto

text: Lauri Kanto (21. joulukuuta 1888 Vaasa – 21. joulukuuta 1966 Kotka) oli suomalainen yritysjohtaja, koulutukseltaan diplomi-insinööri. Hän työskenteli Halla Ab:n teknisenä johtajana 1921–1936, Sunila Oy:n toimitusjohtajana vuodesta 1936 vuoteen 1961, jolloin hän jäi eläkkeelle.


title: Lauri Kanto

text: Kanto valmistui 1911 Teknillisestä korkeakoulusta koneinsinööriksi. Hän oli Sunilan perustamisessa mukana alusta pitäen, ja hänestä kehittyi Sunilan henkilöitymä. Hän johti yritystä vanhan ajan patriarkan tavoin. Hän oli tiiviissä yhteistyössä Alvar Aallon kanssa Sunilan asuinalueen suunnittelussa.


title: Lauri Kanto

text: Hänen veljensä oli Kajaani Oy:n toimitusjohtaja, vuorineuvos Niilo Kanto.


title: Niilo Kanto

text: Niilo Kanto (1897–1956) oli suomalainen yritysjohtaja, koulutukseltaan diplomi-insinööri. Hän oli Kajaani Oy:n toimitusjohtaja vuosina 1934–1956. Hänelle myönnettiin vuorineuvoksen arvonimi 1944.


title: Niilo Kanto

text: Hänen veljensä oli Sunila Oy:n toimitusjohtaja Lauri Kanto.


title: Now

text: Now tai NOW voi tarkoittaa seuraavia:


title: Simunankoski

text:
Simunankoski on voimakas koski Laukaassa Rautalammin reitillä. Sen kautta Leivonveden vedet laskevat Kuusveteen. Kosken pituus on 540 m, virtaama keskimäärin 75 m³ sekunnissa ja putouskorkeus 3 m. Kosken pohjoispuolella on Simunan talo ja asutuksesta muodostuu Simunan kylä. Kynsiveden pintaa on aikoinaan alennettu 60 cm, jolloin putouskorkeus on alentunut saman verran. Kosken yläjuoksulla oleva Koskensaari jakaa yläjuoksun kahteen haaraan. Simunankoski oli aikoinaan presidentti Kekkosen suosima kalapaikka. Melojat kiertävät kosken pohjoispuolitse, jossa on vetoura, sillä koskella liikkuminen on luvanvaraista.
Kosken ympäristö on rehevää koivumetsää.


title: Dynamo Alma-Ata

text: Dynamo Alma-Ata oli jääpalloseura Alma-Atan kaupungista, ("nyk. Almaty") Kazakstanista. Se nousi Neuvostoliiton jääpallon pääsarjaan ensimmäistä kertaa kaudeksi 1958, ja se pelasi korkeimmalla sarjatasolla Neuvostoliiton hajoamiseen asti. Sen jälkeen Dynamo pelasi Venäjän jääpallon pääsarjassa yhden kauden 1992-1993. Seuraavana kautena 1993-1994 Dynamo vetäytyi rahoituksen puutteen takia sarjasta kesken kauden.


title: Dynamo Alma-Ata

text: Seuralla on ollut vuosien varrella useita nimiä, kuten Burevestnik ja SKIF 1950- ja 60-lukujen taitteessa. Neuvostoliiton jääpallomestaruuden seura voitti ensimmäisen kerran kaudella 1976/77 ja samana vuonna myös Eurooppa-cupin Ruotsissa. Toinen mestaruus tuli kaudella 1989/90. kerran seura oli mitaleilla kaudella 1965/66 saavuttaen pronssia.


title: Dynamo Alma-Ata

text: Saavutuksia Neuvostoliiton mestaruussarjassa:


title: Rajamäen koulu

text: Rajamäen koulu on Nurmijärven Rajamäellä toimiva alakoulu (luokka-asteet 1–6). Koulu on niin iso, että siinä on viisi rakennusta. A-rakennus on kaikkein suurin, ja siinä on normaalien luokkien lisäksi tekstiilityön, teknisen käsityön, ympäristötiedon, liikunnan, kuvaamataidon ja ATK:n luokat. B-rakennuksessa on englannin luokka ja muita normaaleja luokkia. C-rakennuksessa on musiikin luokka ja muita normaaleja luokkia. D-rakennus on nykyisin tyhjillään. Aikaisemmin siinä on toiminut terveydenhuolto. E-rakennuksessa on kuraattori, terveydenhoitaja ja erityisluokkia.


title: Allan a Dale

text: Allan-a-Dale tai Allen a Dale on hahmo Robin Hoodista kertovissa tarinoissa. Hän esiintyy Robin Hood -balladeissa vain yhden kerran, 1600-luvun loppupuolen balladissa, jossa Robin pelastaa Allanin rakastetun joutumasta naimisiin vanhan ritarin kanssa. Myöhemmissä moderneissa romaaneissa ja lastenkirjoissa hän on yksi Robin Hoodin iloisista veikoista eli Sherwoodin metsässä elävistä lainsuojattomista metsäsisseistä ja usein kiertävä laulaja minstreli.


title: Altai (kirja)

text: Altai – vaellusvuosina nähtyä ja elettyä on maantieteilijä J. G. Granön kirjoittama matkakirja, jonka WSOY julkaisi kahdessa osassa vuosina 1919 ja 1921. Granö kuvaa kirjassaan tutkimusmatkojaan Altaivuoristossa. Se sai aikalaisiltaan ylistävän vastaanoton, mutta kirja jäi lopulta pitkäksi ajaksi unholaan. Se julkaistiin uudelleen 1993, jolloin teos herätti erityisesti kiinnostusta Granön valokuviin.


title: Altai (kirja)

text: Granö julkaisi jo varhain monia yleistajuisia artikkeleita aikakausjulkaisuissa ja sanomalehdissä. Lisäksi hän perehtyi tieto- ja matkakirjallisuuteen ja arvosti erityisesti maantieteellisen aluekuvausperinteen kehittäjää Alexander von Humboldtia. Granö kuvasi vuosien 1906–1909 matkojaan muun muassa Luonnon Ystävä -lehdessä.


title: Altai (kirja)

text: Granö keskittyi vuosina 1913–1916 täysin tieteelliseen tutkimukseen eikä kirjoittanut tuona aikana yleistajuisia tekstejä. Palattuaan Suomeen lehdet ja kustantajat olivat kiinnostuneita Granön teksteistä, sillä hän oli aiemmilla teksteillään vakuuttanut olevansa taitava kirjoittaja. Uudessa Suomessa julkaistiinkin 1917 viisiosainen Altain matkojen kuvaus. WSOY:n johtoon kuuluneet Jalmari Jäntti ja Kaale Krohn kiinnostuivat tekstistä ja kehottivat Granöä julkaisemaan matkakertomuksensa ja tutkimustuloksensa kansanomaisesti. Mesenaattina toiminut Aleko Lilius tarjosi Granölle mahdollisuuden keskittyä kolmeksi vuodeksi vain matkojaan kuvaavan käsikirjoituksen laatimiseen. WSOY lupautui ottamaan kirjan ohjelmaansa, ja Granö aloitti kirjoitustöiden valmistelun alkukesällä 1917. Projekti meinasi kaatua heti alkuhetkillä, sillä Lilius ajautui muutaman kuukauden päästä konkurssiin. WSOY lupasi kuitenkin rahoittaa kirjoitustyön, tosin huonommin ehdoin. Tämän takia Granö joutui tekemään samalla myös muita töitä.


title: Altai (kirja)

text: Granö ei halunnut kirjoittaa perinteistä kronologista matkakertomusta, vaan hänen tavoitteensa oli luona jotain omaperäisempää. Granö halusi, että maantieteellinen kuvaus muodostaisi rungon Altain alueen kaunokirjalliselle kuvaukselle. Granö suunnitteli pitkään teoksen rakennetta ja päätti kirjoittaa kirjan, joka etenisi alueittain.


title: Altai (kirja)

text: Kirjoitustyö eteni alkuun hyvin, ja Granö toivoi kirjan olevan valmis keväällä 1918. Aikataulu oli kuitenkin liian tiukka tavoitteisiin nähden, kun lisäksi Granö joutui kirjoittamaan kaiken kolmesti ennen kuin lopputulos oli tyydyttävä. Tekstiä syntyi lisäksi niin paljon, että teos päätettiin julkaista kahdessa osassa. "Altai I" julkaistiin syksyllä 1919. Toisen osan piti ilmestyä seuraavana keväänä, mutta julkaisuaikataulu muuttui, kun Granö siirtyi Tarton yliopistoon. Granö kirjoitti teoksensa loppuun kesällä 1920 lukuvuoden jälkeen. "Altai II:n" piti ilmestyä joulumarkkinoita 1920 varten, mutta Tarton ja Helsingin välinen postiliikenne oli hidasta ja painoarkkien tarkistamisessa meni niin kauan, että se julkaistiin vasta vuoden 1921 puolella.


title: Altai (kirja)

text: "Altai" sai ilmestyessään loistavan vastaanoton. T. J. Hintikka kehui Iltalehdessä ja Viljo Tolvanen Uudessa Suomessa teosta Suomen maantieteellisen kirjallisuuden parhaimmistoon. Yrjö A. Jäntti nosti teoksen saavutukset vieläkin korkeammalle ja kirjoitti, että ”sen viehättävämpää maantieteellistä teosta eikä ruonollisen lennokkaampaa kuvausta ole mistään maailman kolkasta kirjoitettu”. Monissa arvioissa kehuttiin Granön taitoa yhdistää tieteellinen kuvaus yleistajuiseen kaunokirjalliseen ja runolliseen tyyliin.


title: Altai (kirja)

text: "Altai" jäi lopulta kansainvälisesti kuitenkin tuntemattomaksi. J. E. Rosberg käänsi sen suoraan käsikirjoituksesta ruotsiksi, mutta venäläisen painoksen kirjoittaminen hylättiin lopulta vallankumouksen takia. Samalla ensimmäisen maailmansodan jälkeinen heikko taloustilanne pakotti luopumaan suunnitelmista kirjan kääntämiseksi jollekin suurelle eurooppalaiselle kielelle.


title: Altai (kirja)

text: Vaikka "Altai" sai aikalaisiltaan ylistävän arvioinnin, teos käytännössä unohdettiin, vaikkakin alan harrastajat tunsivatkin sen. Lisäksi esimerkiksi Aaro Hellaakoski ja Reino Kalliola ovat omien sanojensa mukaan saaneet inspiraatioita teoksesta. Kerttu-Kaarina Suosalmi nimesi jopa romaaninsa "Ihana on Altyn-köl" Granön vaikuttavasti kuvaamaan Kultajärven (Altyn-Köl) mukaan.


title: Altai (kirja)

text: "Altai" koki 1900-luvun lopulla uuden tulemisen, jonka Yleisradio laittoi käyntiin, kun se valitsi teoksen vuoden 1991 kesäkirjaksi. Tuomas Anhavan lukemana kirja sai suuren suosion, ja kirja loppuikin nopeasti monista antikvariaateista. Suomalaisen Kirjallisuuden Seura (SKS) harkitsi tämän jälkeen "Altain" painamista uudelleen. Repola auttoi rahallisesti, ja yksiosainen uusintapainos julkaistiinkin 1993. Sekin sai erinomaisen vastaanoton.


title: Altai (kirja)

text: Uusintapainos lisäsi myös kiinnostusta Granön valokuviin. Sen ansiosta valokuvaaja Taneli Eskola tutustui niihin. Hän otti vuonna 1997 yhteyttä Granön poikaan Olavi Granöön, joka kertoi, että valokuvat ovat säilytetty huolella ja ne ovat suvun hallussa. Eskolan ansiosta kuvat järjestettiin, konservointiin ja dokumentointiin. Eskola kokosi kuvien pohjalta Helsingin taidemuseoon "Sininen Altai" -näyttelyn Granön syntymän 120-vuotiasmuiston kunniaksi.


title: Altai (kirja)

text: Vuonna 2012 ilmestyi kirjasta myös venäjänkielinen käännös. Sen pohjana oli suomeksi vuonna 1993 ilmestynyt laitos, joka oli osin alkuperäistä laajempi. Käännöksen rahoitti Niilo Helanderin säätiö ja teoksen painoi moskovalainen Indrik-kustantamo. Painokseen lisätiin Altain tasavallassa toimivan Altaistiikan instituutin tutkijan Zoja Kazagačevan kommentaari. Käännöksen suomalaisena toimittajana oli SKS:n arkistonjohtaja Lauri Harvilahti, ja käännös tehtiin Venäjän tiedeakatemiassa filologian kandidaatti Elina Rahimovan johdolla.


title: Érika Abril

text: Érika Abril Suárez (s. 29. maaliskuuta 1978 San José de Pare, Boyacá) on kolumbialainen kestävyysjuoksija. Hän kilpaili vuoden 2012 kesäolympialaisissa Lontoossa ja jäi naisten maratonissa 51. sijalle. Hän teki ajalla 2.33.33 uuden kansallisen ennätyksen.


title: Mitä vain vuokses teen

text: Mitä vain vuokses teen on suomalaisen Tarja Ylitalon studioalbumi vuodelta 1992.


title: Martti Kantola

text: Martti Heikki Kantola (20. huhtikuuta 1909 Tampere – 22. heinäkuuta 1994 Turku) oli suomalainen fyysikko. Hän oli Turun yliopiston professori vuodeta 1950, vararehtori 1960–1969. Hän teki kiteiden kimmoisuuden tarkkuusmittauksia ja sekakiteitä ynnä muuta koskevia röntgenspektrografisia tutkimuksia.


title: M/S Stavangerfjord

text: M/S Stavangerfjord on Fjord Linen omistama matkustaja-autolautta. Sen neitsytmatkan piti tapahtua toukokuussa 2013, mutta erinäisten myöhästymisten takia se siirtyi heinäkuuhun 2013. M/S Stavangerfjord on maailman ensimmäinen matkustaja-autolautta, joka toimii ainoastaan nesteytetyllä maakaasulla.


title: M/S Stavangerfjord

text: "Stavangerfjord"in sisaralus on "M/S Bergensfjord".


title: M/S Stavangerfjord

text: Stavangerfjord tilattiin 17. maaliskuuta 2010 Bergen Group Fosenin telakalta Norjasta. Laivan runko rakennettiin kuitenkin Stocznia Gdanskin telakalla Puolassa.


title: M/S Stavangerfjord

text: 9. marraskuuta 2011 Fjord Line ilmoitti, että uusi laiva saa nimekseen "M/S Stavangerfjord". Stavangerfjord laskettiin vesille 4. joulukuuta 2012 Puolassa.


title: M/S Stavangerfjord

text:
M/S Stavangerfjord kastettiin Bergen Group Fosenin telakalla Rissassa, Norjassa 6. kesäkuuta 2013. Se aloitti liikennöinnin 14. heinäkuuta 2013 reitillä Hirtshals-Stavanger-Bergen. M/S Stavangerfjordilla on 306 hyttiä useissa hyttiluokissa. Kaikki hytit sijaitsevat autokannen yläpuolella ja niissä on WC, suihku ja TV.
Lisäksi laivalla on myös lepotuolipaikkoja, jotka ovat matkustajien käytössä kesäisin.


title: Underworld

text: Underworld tarkoittaa seuraavia asioita:


title: Peltovuoman koulu

text: Peltovuoman koulu () on koulu Peltovuoman kylässä Enontekiöllä. Koulussa on kolme opettajaa ja lisäksi on kiertävä erityisopettaja. Lukuvuonna 2010/2011 koulussa oli 11 oppilasta.


title: Aymeric Laporte

text: Aymeric Laporte (s. 27. toukokuuta 1994 Agen) on ranskalainen jalkapalloilija, pelipaikaltaan puolustaja. Hän Edustaa Englannin Valioliigassa pelaavaa Manchester Cityä.


title: Aymeric Laporte

text: Laporte syntyi Lot-et-Garonnen Agenissa ja aloitti jalkapalloilun viisivuotiaana paikalliseura SU Agenissa. 12-vuotiaana hän alkoi käydä Miramont-de-Guyennessa urheilukoulua ("sport-étude"), mutta jatkoi jalkapalloilua Agenissa viikonloppuisin.


title: Aymeric Laporte

text: Helmikuussa 2009 espanjalais-baskilaisseura Athletic Bilbaon kykyjenetsijät havaitsivat Laporten Akvitanian ja Biskajan aluejoukkueiden välisessä ottelussa. Seura teki Laportelle tarjouksen, jonka hän otti vastaan, mutta koska Euroopan jalkapalloliiton säännöt kieltävät alle 16-vuotiaiden ulkomaalaispelaajien värväyksen, hän pelasi kauden 2009–2010 Athleticin ranskalaisen yhteistyöseuran Aviron Bayonnaisin junioreissa. Avironin kotipaikka on Pyrénées-Atlantiquesin Bayonne, joka on osa Ranskan Baskimaata.


title: Aymeric Laporte

text: Laporte siirtyi Athleticin organisaatioon pysyvästi vuonna 2010. Hän pelasi kauden 2010–2011 Athleticin junioreissa ja kauden 2011–2012 Espanjan neljänneksi korkeimmalla sarjatasolla Tercera Divisiónissa yhteistyöseura Basconian joukkueessa.


title: Aymeric Laporte

text: Kauden 2012–2013 Laporte aloitti kolmanneksi korkeimmalla sarjatasolla Segunda División B:ssä pelanneessa Athleticin B-joukkueessa. Seuran edustusjoukkueessa hän debytoi 28. marraskuuta 2012 Eurooppa-liigan ottelussa Hapoel Kiryat Shmonaa vastaan ja Espanjan korkeimmalla sarjatasolla Primera Divisiónissa 9. joulukuuta 2012 ottelussa Celtaa vastaan. Myöhemmin joulukuussa 2012 hänet nostettiin vakituisesti Athleticin edustusjoukkueeseen, ja tammikuussa 2013 hän teki seuran kanssa vuoteen 2016 ulottuneen jatkosopimuksen, jossa oli 27,5 miljoonan euron purkupykälä. Laporte on Bixente Lizarazun jälkeen vasta Athleticin toinen ranskalaispelaaja.


title: Aymeric Laporte

text: Laporte on pelannut Ranskan alle 17-, 18- ja 19-vuotiaiden maajoukkueissa. Alle 17-vuotiaiden joukkueen kanssa hän osallistui vuoden 2011 EM- ja MM-kilpailuihin.


title: Taito Kantonen

text: Taito Almar Kantonen (24. huhtikuuta 1900 Karstula – 26. huhtikuuta 1993 Springfield, Ohio, Yhdysvallat) oli amerikansuomalainen luterilainen teologi. Hän oli vuodesta 1932 Hamma Divinity Schoolin systemaattisen teologian professori. Hän sai Helsingin yliopiston teologian kunniatohtorin arvon 1955.


title: Nuorisotakuu

text: Nuorisotakuu on vuoden 2013 alussa Suomessa voimaan tullut nuorten yhteiskuntatakuu, jossa alle 25-vuotiaalle työttömälle ja alle 30-vuotiaalle vastavalmistuneelle taataan kolmen kuukauden kuluessa töitä, koulutusta tai muita työllistymistä auttavia tukitoimia.


title: Nuorisotakuu

text: Hallituksen tavoitteena on, että 2010-vuosikymmenen loppuun mennessä 20–24-vuotiaista yli 90 prosentilla on perusasteen jälkeinen tutkinto.


title: Nuorisotakuu

text: Nuorisotakuun kokeilu aloitettiin vuonna 1981, kun 13 miljoonaa markkaa osoitettiin nuorten yhteiskuntatakuun kokeiluun. Määriteltiin, että kunnan on tarjottava työ- tai harjoittelupaikka yli kolme kuukautta työttömänä olleelle nuorelle. Kokeilu liittyi niin sanottuun Rinteen mallin mukaisiin aktiivisiin työllistämistoimiin.


title: Franjo Tuđmanin lentoasema

text: Franjo Tuđmanin lentoasema , on Kroatian pääasiallinen kansainvälinen lentoasema. Lentoasema sijaitsee 10 kilometrin päässä Zagrebista. Vuonna 2012 lentoasema palveli 2 343 309 matkustajaa. Lentoasema on Croatia Airlinesin solmukohta. Vuonna 2013 on määrä alkaa lentoaseman laajennus, joka valmistunee 2015.


title: Sidi Mohammed ben Abdallahin museo

text: Sidi Mohammed ben Abdallahin museo () on vuonna 1980 perustettu museo Essaouiran kaupungissa Marokossa. Kahdessa kerroksessa "medinan" Laâlouj-kadun varrella sijaitsevassa 1800-luvun rakennuksessa toimiva museo on nimetty Marokon sulttaanin Muhammad III:n eli Sidi Mohammed ben Abdallahin mukaan, joka on modernin Essaouiran kaupungin perustaja. Museo oli Muhammad III:n virallinen asunto.


title: Sidi Mohammed ben Abdallahin museo

text: Museossa on esillä Essaouiran alueen mattoja, asusteita, aseita, koruja ja musiikkisoittimia. Lisäksi museossa on näytteillä kaupungin edustan Mogadorinlahdesta löydettyjä foinikialaisten ja roomalaisten aikaisia esineitä. Sidi Mohammed ben Abdallahin museo esittelee myös vanhoja kuvia kaupungista, ja siellä on osasto paikallisten käsityöläisten töissään käyttämien symbolien ja merkkien selityksille.


title: Love Bites

text: "Love Bites" on brittiläisen rockmusiikkia esittävän Def Leppardin kappale vuodelta 1987.


title: Love Bites

text: "Love Bites" on neljäs raita yhtyeen vuonna 1987 ilmestyneellä studioalbumilla "Hysteria". Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Singlejulkaisuna "Love Bites" ilmestyi 1. heinäkuuta vuonna 1988 "Hysteria"-albumin järjestyksessään kuudentena singlenä "Womenin", "Animalin", "Pour Some Sugar on Men", nimikkoraita "Hysterian" ja "Armageddon Itin" jälkeen. Yhdysvalloissa "Love Bites" sijoittui ensimmäiselle listasijalle Billboardin singlelistalla, ja se on tähän mennessä toistaiseksi ainoa Def Leppardin single joka on saavuttanut kärkipaikan Billboardin singlelistalla. "Love Bitesin" sijoituttua listakärkeen Def Leppard oli vallannut Billboardin singlelistan kärkikolmikon "Pour Some Sugar on Men" ollessa listan toinen ja "Armageddon Itin" kolmas. "Love Bitesin" b-puolella ilmestyi alun perin vuoden 1983 "Pyromania"-studioalbumilla ilmestyneen kappaleen "Billy's Got a Gunin" Hollannissa nauhoitettu liveversio.


title: Love Bites

text: Kappaleesta kuvattiin myös musiikkivideo, jonka ohjasivat Jean Pellerin ja Doug Freel. Videotallenteena kyseinen musiikkivideo on julkaistu esimerkiksi vuoden 1988 VHS/Laserdisc-julkaisulla "Historia", joka ilmestyi DVD-formaatissa vuonna 2001 yhdessä yhtyeen toisen kotivideojulkaisun, "n" kanssa.


title: Love Bites

text: "Love Bites" on yksi Def Leppardin tunnetuimpia ja menestyneimpiä kappaleita, ja sitä pidetään yhtenä 1980-luvun rockmusiikin parhaista balladeista. Kappaleen ilmestymisen myötä se on lukeutunut yhtyeen ohjelmistoon jokaisen kiertueen aikana sen huikean menestyksen johdosta. "Love Bitesin" musiikkivideo on mukana seuraavilla Def Leppardin videotallenteilla;


title: Chris Bourque

text: Christopher Bourque (s. 29. tammikuuta 1986 Boston, Massachusetts, Yhdysvallat) on yhdysvaltalais-kanadalainen jääkiekkoilija, joka siirtyi kesällä 2015 Washington Capitalsin organisaatioon. Hän on pelipaikaltaan laitahyökkääjä, mutta osaa pelata myös keskellä. Hänen vahvuuksiinsa kuuluvat luistelunopeus, laukaus, kahden suunnan pelaaminen, kiekonhallinta, maalintekotaidot, röyhkeys, tulisieluisuus ja kulmaväännöt. Bourquen suurimpana heikkoutena on pidetty hänen pientä kokoaan, joka on vaikeuttanut myös hänen läpimurtoaan NHL:ään. Bourquen muihin heikkouksiin kuuluvat voiman ja fysiikan puute. Hänellä on parannettavaa myös viimeistelytaidoissa. Bourqueta on toisinaan verrattu pelityyliltään Theoren Fleuryyn. Hänen isänsä on Boston Bruinsin ex-kapteeni ja Hockey Hall of Famen jäsen Ray Bourque.


title: Chris Bourque

text: Bourque kävi High schoolin Cushing Acedemyssä, jonka joukkueen kapteenina hän toimi viimeisellä lukiokaudellaan 2003–2004. Tätä ennen kesällä 2003 QMJHL-joukkue Moncton Wildcats varasi Bourquen 204. pelaajana. Vuotta myöhemmin Washington Capitals varasi hänet monien yllätykseksi jo toisella kierroksella 33. pelaajana . Varauskesän jälkeen Bourque siirtyi kaudeksi 2004–2005 Bostonin yliopistojoukkueeseen. Hänet valittiin hänen ainoaksi jääneen yliopistokautensa päätteeksi Hockey Eastin tulokkaiden tähdistökentälliseen. Keväällä 2004 Bourque liittyi amatöörisopimuksella Capitalsin farmijoukkue Portland Piratesiin, AHL:ään. Hän pelasi siellä kuusi runkosarjaottelua tehopistein 1+1=2.


title: Chris Bourque

text: Kaudeksi 2005–2006 Bourquen oli tarkoitus siirtyä juniorisarja QMJHL:ään, mutta hän jatkoi kuitenkin uraansa Washington Capitalsin organisaatiossa tehtyään kolmivuotisen tulokassopimuksen joukkueen kanssa. Capitalsin farmijoukkueeksi vaihtui Hershey Bears, jossa AHL:n tulokaskausi toi 52 runkosarja- ja yhdessä playoff-ottelussa tehot 8+28=36. Bourque voitti kauden päätteeksi Calder Cupin. Kaudella 2006–2007 hän oli Bearsin neljänneksi paras pistemies tehoilla 24+33=58. Kolmannella sopimuskaudellaan 2007–2008 Bourque oli joukkueen paras pistemies tehoilla 28+35=63. Hänet valittiin kauden päätteeksi Bearsin parhaaksi pelaajaksi. Bourque debytoi kauden aikana myös Capitalsin NHL-joukkueessa, jossa hän pelasi neljä ottelua ilman tehopisteitä. Bourque teki NHL-debyyttinsä marraskuussa 2007.


title: Chris Bourque

text: Kaudella 2008–2009 Bourque oli Hershey Bearsin kolmanneksi paras pistemies tehoilla 21+52=73. Hän pelasi kauden aikana ssa ja voitti Calder Cupin. NHL:n puolella Bourque pelasi kauden aikana kahdeksan ottelua tehden yhden maalin. Osuma oli hänelle NHL-uran ensimmäinen ja se syntyi 30. joulukuuta 2008 Buffalo Sabresia vastaan. Bourque teki heinäkuussa 2009 kaksivuotisen jatkosopimuksen Capitalsin kanssa, mutta ennen kauden 2009–2010 alkua Pittsburgh Penguins poimi hänet siirtolistalta riveihinsä. Bourque pelasi siellä 20 NHL-ottelua tehden kolme syöttöpistettä, kunnes Capitals poimi hänet siirtolistalta takaisin joulukuussa. Bourque pelasi loppukauden lähinnä Bearsissa, jossa hän teki 49 runkosarjaottelussa 70 tehopistettä. Bourque jakoi koko AHL:n kevään 2010 pudotuspelien pistepörssin voiton joukkuetoverinsa Alexandre Giroux'n kanssa tehoilla 7+20=27, voitti jo kolmannen kerran Calder Cupin ja hänet palkittiin pudotuspelien arvokkaimpana pelaajana Jack A. Butterfield Trophylla. Bourque pelasi kauden aikana myös yhden NHL-ottelun Capitalsissa.


title: Chris Bourque

text: Kesäkuuta 2010 Bourque teki kaksivuotisen ja miljoona dollaria kaudessa tuoneen sopimuksen KHL-joukkue Atlantin kanssa, mutta hän jätti joukkueen kuitenkin jo saman vuoden lokakuussa kahdeksan ottelun jälkeen tehtyään niissä vain yhden maalin. Päivää myöhemmin Bourque teki sopimuksen Sveitsin National League A:ssa pelaavan HC Luganon kanssa. Hän oli tehoilla 14+19=33 joukkueen toiseksi paras pistemies Hnat Domenichellin jälkeen.


title: Chris Bourque

text: Bourque palasi kaudeksi 2011–2012 Washington Capitalsin organisaatioon. Hän pelasi koko kauden farmijoukkue Hershey Bearsissa ja voitti koko AHL:n piste- ja syöttöpörssin tehoilla 30+66=93. Pistepörssivoitto toi Bourquelle kauden päätteeksi John B. Sollenberger Trophyn ja hänet valittiin myös liigan ensimmäiseen tähdistökentälliseen. Bourque pelasi kauden aikana myös AHL:n tähdistöottelussa. Toukokuussa 2012 hänet kaupattiin Boston Bruinsiin vaihdossa Zach Hamilliin. Kesäkuussa Bourque teki joukkueen kanssa vuoden mittaisen ja kaksisuuntaisen sopimuksen. Hän aloitti kauden 2012–2013 AHL-joukkue Providence Bruinsissa NHL:n työsulun vuoksi, mutta NHL-kauden alettua tammikuussa 2013 Bourque nostettiin Bruinsin NHL-kokoonpanoon.


title: Chris Bourque

text: Bourque pelasi kauden 2013–2014 Euroopassa. Hän aloitti KHL-seura AK Bars Kazanissa mutta siirtyi sieltä kesken kauden Sveitsin pääsarjan EHC Bieliin. Hän palasi Pohjois-Amerikkaan kaudeksi 2014–2015, kun hän teki sopimuksen New York Rangersin kanssa. Bourque pelasi koko kauden Rangersin farmiseurassa Hartford Wolf Packissa. Siellä hän teki 66 pistettä 73 ottelussa. Hän oli joukueensa eniten maaleja, syöttöjä ja pisteitä tehnyt pelaaja. Koko AHL:n pistepörssissä hän oli viides. Hän pelasi kauden aikana AHL:n tähdistöottelussa, ja hänet valittiin AHL:n tähdistökentälliseen.


title: Chris Bourque

text: Bourque pelasi kauden 2015–2016 Capitalsin farmijoukkueessa Hershey Bearsissa. Hän teki 72 ottelussa pisteet 30+50. Hän voitti 80 pisteellään koko AHL:n pistepörssin, minkä ansiosta hänet palkittiin John B. Sollenberger -palkinnolla. Bourque valittiin lisäksi AHL:n arvokkaimmaksi pelaajaksi, mistä hän sai Les Cunningham -palkinnon.


title: Chris Bourque

text: Bourque edusti Yhdysvaltoja alle 20-vuotiaiden MM-kilpailuissa vuosina 2005 ja 2006. Hän oli jälkimmäisessä turnauksessa tehoilla 7+1=8 joukkueen paras maalintekijä ja toiseksi paras pistemies Phil Kesselin jälkeen.


title: Chris Bourque

text: Bourque syntyi Bostonissa hänen isänsä Rayn pelatessa Bruinsissa. Chrisin pikkuveli Ryan pelaa New York Rangersin organisaatiossa. Heillä on myös isosisko Melissa.


title: Chris Bourque

text: Chris Bourque meni 15. heinäkuuta 2011 naimisiin Kimberly McManusin kanssa. Heidän poikansa Kingston Ray Bourque syntyi vuonna 2012.


title: Palokka Records

text: Palokka Records oli vuonna 2008 perustettu suomalainen musiikkituotantoyhtiö/kulttuurikollektiivi. Yhtiön meriitteihin kuuluu muun muassa Constantinen voittama Vuoden tulokas 2011 -palkinto Finnish Metal Awards -gaalassa. Palokka Records sai nimensä jyväskyläläisen Palokan kaupunginosan mukaan. Yhtiö ajautui konkurssiin vuoden 2013 lopulla.


title: Palokka Records

text: 87th Store oli Palokka Recordsin verkkokauppa, joka myi levyjä, paitoja sekä muita oheistuotteita. Verkkokauppa myi pääosin Palokka Recordsin artistien tuotteita, mutta valikoimaan kuului myös muutamien muiden valikoitujen artistien merchandisea.


title: Raamattu kannesta kanteen

text: Raamattu kannesta kanteen on Raamattu-aiheinen radio-ohjelmasarja, jota tuottaa Medialähetys Sanansaattajat. Sarjassa opiskellaan koko Raamattu lähes jae jakeelta, Vanhan ja Uuden testamentin kirjoja vuorotellen. Raamattu kannesta kanteen -sarjan tekijöitä ovat pastori Jukka Norvanto ja toimittaja Elina Vaittinen (sijaisena Elina Tuohisto-Kokko). Vuosina 1997−2013 toimittajana oli Inga-Lill Rajala.


title: Raamattu kannesta kanteen

text: Ensimmäinen Raamattu kannesta kanteen -ohjelman lähetys esitettiin 3. maaliskuuta 1997. Aluksi ohjelmat radioitiin Puolan Stettinissä sijainneella hylätyllä propaganda-asemalla, josta lähetykset kuuluivat keskiaaltolähetyksinä koko Suomeen ja muihin Pohjoismaihin. Tavoitteena oli aluksi 10 000 kuulijaa. Radio Dein aloittaessa toimintansa syksyllä 1997 alettiin ohjelmaa lähettää myös siellä Sanansaattajien kustantamana. Sanansaattajat olikin ensimmäisiä Radio Dein yhteistyökumppaneita. Tämän myötä ohjelman kuuntelijamäärät kasvoivat.


title: Raamattu kannesta kanteen

text: Vuonna 1997 ohjelmaa ryhtyi radioimaan myös Alajärvellä toimiva Järviradio, jonka myötä ohjelma alkoi kuulua laajalla alueella Etelä-Pohjanmaalla. Virossa Pereraadio alkoi lähettää ohjelmaa tammikuussa 1998 useilla taajuuksilla, sillä Virossa varsinkin vanhempi väestö osasi hyvin suomea. Myöhemmin myös Kainuun alueella toimiva Radio Kajaus alkoi lähettää ohjelmaa. Vuoden 2000 tammikuussa radiointi siirrettiin Puolasta Venäjän Pietariin. Uuden aseman ansiosta lähetinteho kaksinkertaistui, minkä myötä kuuluvuus parani Suomen lisäksi Pietarin ympäristössä ja Karjalassa. Kuuntelijapalautetta saatiin myös Etelä-Euroopasta ja Englannista. Lisääntyneen palautteen ja kysymysten vuoksi palkattiin vuonna 2003 Pirjo Juntunen niin sanotun jälkihoitotyön tarpeisiin.


title: Raamattu kannesta kanteen

text: Vuonna 2004, jolloin ohjelmasarjan ensimmäinen kierros oli saatu päätökseen, lopetettiin ohjelman lähettäminen keskiaalloilla. Tälle ei enää nähty tarvetta, sillä ohjelma kuului jo useiden paikallisradioiden kautta Suomessa kattaen 60% väestöstä. Tammikuussa 2005 aloitettiin uusintojen jälkeen toinen radiointikierros. Varsinainen raamattuopetus säilyi ennallaan, mutta juontoja, musiikkia ja haastatteluja muutettiin tarvittaessa. Tällöin ohjelmaa lähettivät Suomessa Radio Dei ja Järviradio, Virossa Pereraadio ja Ruotsissa Boråsin lähiradio. Vuoden 2005 lopussa Virossa päättyi suomenkielinen ohjelma ja tammikuussa 2006 alettiin lähettää vironkielistä Piibel kaanest kaaneni -ohjelmaa, jonka sisältö pohjautuu Jukka Norvannon käsikirjoituksiin.


title: Raamattu kannesta kanteen

text: Vuonna 2006 Raamattu kannesta kanteen -ohjelma ja Sanansaattajien silloinen viestintäjohtaja Ilkka Kastepohja saivat tunnustuspalkinnon Kristilliseltä Medialiitolta. Keväällä 2010 Jukka Norvannon raamattuopetukset ilmestyivät 54-osaisena kirjasarjana. Kesällä 2010 uusittiin ohjelman tunnusmusiikki, jolloin aiempi Jukka Hurrin säveltämä tunnusmusiikki vaihtui Tommi Kaleniuksen sävellykseen.


title: Raamattu kannesta kanteen

text: Raamattu kannesta kanteen on pitkään ollut Radio Dein suosituin ohjelma. Lisäksi ohjelmaa voi kuunnella Järviradiossa ja paikoitellen myös Ruotsissa, Norjassa ja Espanjan aurinkorannikolla. Internetin kautta se on kuunneltavissa koko maailmassa. Viikoittain ohjelmaa kuuntelee varovaisen arvion mukaan 100 000–150 000 eri ihmistä. Se kertoo, että ohjelmalla on iso merkitys kuuntelijoille, toteaa Sansan mediakehitysjohtaja Ilkka Kastepohja.


title: Raamattu kannesta kanteen

text: Viron Pereraadiossa pyörii suomenkieliseen ohjelmaan pohjautuva vironkielinen "Piibel kaanest kaaneni".


title: Raamattu kannesta kanteen

text: Sansa on julkaissut maksuttomat Raamattu kannesta kanteen -mobiilisovellukset, joilla voi kuunnella yli 1400 ohjelmasarjaan kuuluvaa raamattuopetusta. Android-, iPhone- ja Windows-laitteisiin ladattavat sovellukset on toteutettu ja testattu vapaaehtoistyönä. Mobiilisovelluksia on ladattu yli 20 000 kertaa.


title: Sydän lyö

text:
Sydän lyö ("Bounce") on vuonna 2000 ensi-iltansa saanut, Don Roosin käsikirjoittama ja ohjaama romanttinen draamaelokuva, jonka pääosia esittävät Ben Affleck ja Gwyneth Paltrow.
Mainosmies Buddy Amaral (Ben Affleck) on palaamassa työmatkalta ja tapaa lentokentällä perheenisä Greg Janellon (Tony Goldwyn), jolle tarjoaa oman lentolippunsa ja jää itse yöksi kaupunkiin. Aamulla hän kuulee lentoa kohdanneesta onnettomuudesta, tuntee syyllisyyttä ja ratkeaa juomaan. Hän päättää ottaa yhteyttä Janellon leskeen (Paltrow) hyvittääkseen tapahtuneen.


title: RKO 281 – tapaus ”Citizen Kane”

text: RKO 281 - tapaus "Citizen Kane" ("RKO 281") on vuonna 1999 ensi-iltansa saanut Benjamin Rossin ohjaama historiallinen draamaelokuva Orson Wellesin kuuluisan elokuvan "Kansalainen Kane" myrskyisistä syntyvaiheista. Wellesiä esittää Liev Schreiber.


title: Vehkojan koulu

text: Vehkojan koulu on peruskoulu Hyvinkäällä. Koulu on perustettu vuonna 1967 ja sen yhteydessä on toiminut myös lukio. Nykyisellään koulussa on perusopetuksen vuosiluokat 1.–9.


title: Vehkojan koulu

text:
Nykyinen Vehkojan koulu aloitti toimintansa Puolimatkan yhteiskouluna lukuvuonna 1967 - 68.
Koulu toimi Hyvinkäänkylän vanhassa kansakoulussa.
Lukuvuonna 1972–73 siirryttiin uusiin tiloihin. Pääsuunnittelijana oli kaupunginarkkitehti Eila Karaila. Nykyinen koulurakennus vihittiin 12.12.1972. Niin oli viiden vuoden mittainen tilapäisissä olosuhteissa tapahtunut työskentely sivuutettu ja kouluun ensimmäiseksi otetuista oppilaistakin ne, jotka siirtyivät syksyllä 1972 lukioon, ehtivät päästä nauttimaan tarkoituksenmukaisesta ja erittäin viihtyisästä työympäristöstä nykyisen koulurakennuksen suojissa.
Lukuvuonna 1974–75 koulun kahdeksannen työvuoden päättyessä koulun ensimmäiset oppilaat pääsivät ylioppilaiksi.
Lukuvuonna 1976–77 toimi koulu ensimmäistä vuottaan Vehkojan yläasteena.


title: Vehkojan koulu

text: Vuonna 1996 Vehkojan lukio lakkautettiin ja toiminta sekä koulun opettajat siirtyivät Hyvinkään yhteiskouluun ja Hyvinkään Sveitsin lukioon


title: Seabiscuit – amerikkalainen legenda

text: Seabiscuit – amerikkalainen legenda ("Seabiscuit") on vuonna 2003 ensi-iltansa saanut Gary Rossin käsikirjoittama ja ohjaama elokuva, joka perustuu Laura Hillenbrandin kirjaan 1930–1940-lukujen tunnetusta Seabiscuit-nimisestä kilpahevosesta. Elokuva oli ehdolla seitsemän Oscar-palkinnon saajaksi, muun muassa vuoden parhaaksi elokuvaksi.


title: Kanttorila

text: Kanttorila oli Suomessa vuoteen 1944 saakka evankelisluterilaisen kirkon lukkari-urkurin virkatalo tai virkatalon osa, johon kuului kanttori-urkurin asunto maa-alueineen. Kanttorilaan saattoi kuulua viljelymaata ja maatalousrakennukset riippuen seurakunnan päätöksestä. Kanttorila kuului vakinaisen kanttori-urkurin virkaan palkkaetuna. Kanttorila voi sijaita niin kaupunki- kuin maaseurakunnissa.


title: Kanttorila

text: Jos kanttori-urkurin asuntoon ei liittynyt seurakunnan omistamaa maa-aluetta, sitä kutsuttiin virka-asunnoksi vuonna 1944 annetussa ja vuonna 1954 muutetussa "laissa evankelis-luterilaisten seurakuntien virkataloista".


title: Emiliano Rodríguez

text: Emiliano Rodríguez (s. 10. kesäkuuta 1937 San Feliz de Torío) on espanjalainen pääsarjauransa lopettanut koripalloilija. Urheilu-uransa jälkeen hänet valittiin FIBA Hall of Fameen.


title: Emiliano Rodríguez

text: Rodríguez aloitti pääsarjakoripallon Montcadassa, mutta siirtyi pian Real Madridiin. Madridin paidassa Rodríguez voitti Espanjan-mestaruuden kaksitoista kertaa vuosina 1961–1966 sekä 1968–1973. Lisäksi hän voitti Espanjan-cupin yhdeksän kertaa vuosina 1961–1962, 1965–1967 ja 1970–1973. Rodríguez johdatti joukkueensa neljä kertaa Euroopan cupin mestariksi. Hän lopetti pääsarjauransa vuoteen 1973.


title: Emiliano Rodríguez

text: Maajoukkueessa Rodríguez esiintyi 175 ottelussa vuosina 1958–1971. Hän oli mukana kahdessa olympiakisoissa sekä seitsemän kertaa EM-kilpailuissa.


title: Alessia Trost

text: Alessia Trost (s. 8. maaliskuuta 1993 Pordenone) on italialainen korkeushyppääjä.


title: Alessia Trost

text: Vuonna 2009 Trost voitti kultaa alle 18-vuotiaiden MM-kilpailuissa tuloksella 187 cm ja Euroopan nuorten olympiafestivaaleilla tuloksella 185. Hän sai hopeaa nuorten olympialaisissa 2010 tuloksella 186. Alle 20-vuotiaiden EM-kilpailuissa 2011 hän oli neljäs. Vuonna 2012 hän voitti kultaa alle 20-vuotiaiden MM-kilpailuissa hypättyään 191 cm.


title: Alessia Trost

text: Vuonna 2013 Trost sijoittui Göteborgin sisäratojen EM-kilpailuissa neljänneksi. Samana vuonna hän voitti kultaa Tampereen alle 23-vuotiaiden EM-kilpailuissa ennätyksellään 198 cm. Moskovan MM-kilpailuissa Trost oli seitsemäs ja Zürichin EM-kilpailuissa 2014 yhdeksäs.


title: Alessia Trost

text: Prahan sisäratojen EM-kilpailuissa 2015 Trost saavutti hopeaa tuloksella 197 cm. Hän voitti kultaa Tallinnan alle 23-vuotiaiden EM-kisoissa. Portlandin MM-hallikilpailuissa 2016 hän oli seitsemäs, Amsterdamin EM-kilpailuissa kuudes ja Rio de Janeiron olympialaisissa viides. Hän karsiutui loppukilpailusta Lontoon MM-kilpailuissa 2017.


title: Alessia Trost

text: Trost saavutti pronssia Birminghamin sisäratojen MM-kilpailuissa 2018 tuloksella 193.


title: Alessia Trost

text: Sisäradoilla hänen ennätyksensä on 200 cm, jonka hän hyppäsi 29. tammikuuta 2013 Trinecissä.


title: Ahmed Baban instituutti

text: Ahmed Baban instituutti (, ) on Malissa Timbuktun kaupungissa sijaitseva kirjasto ja tutkimuskeskus. Se perustettiin Yhdistyneiden Kansakuntien tiede- ja kulttuurijärjestön UNESCO:n aloitteesta vuonna 1973. Rahoitus saatiin pääosin Kuwaitista. Instituutti on nimetty 1600-luvulla vaikuttaneen timbuktulaisen oppineen Ahmad Baba al Massufin mukaan. Se toimii nykyään uudessa, vuonna 2009 valmistuneessa rakennuksessa.


title: Ahmed Baban instituutti

text: Ahmed Baban instituutin kokoelmissa on noin 30 000 tieteellistä kirjaa ja käsikirjoitusta, joista suurin osa on 1300–1500-luvuilta. Nämä ns. Timbuktun käsikirjoitukset käsittelevät muun muassa tähti-, lääke-, ja kasvitieteitä sekä matematiikkaa ja biologiaa. Ne ovat suurimmaksi osaksi arabiankielisiä, mutta joukossa on tekstejä myös muualta Pohjois-Afrikan sekä Välimeren maiden alueelta. Instituutin kokoelmaa on alettu tallentamaan digitaaliseen muotoon UNESCO:n johdolla. Yhteensä vanhoja käsikirjoituksia on Timbuktussa arvioitu olevan eri kokoelmissa noin 700 000 kappaletta.


title: Ahmed Baban instituutti

text: Malin sisällissodan aikana vuonna 2012 Timbuktu joutui ääri-islamilaisen Ansar al Dine -ryhmittymän haltuun. Ranskan johtaman liittouman joukot vapauttivat kaupungin tammikuun lopulla 2013. Ahmed Baban instituuttia yhtenä tukikohtanaan pitäneet islamistit sytyttivät vetäytyessään rakennuksen tuleen ja suuren määrän sen kokoelmista arvellaan tuhoutuneen.


title: Chancel Ilunga Sankuru

text: Chancel Ilunga Sankuru (s. 28. joulukuuta 1995 Lubumbashi) on kinshasankongolainen keskipitkän matkan juoksija. Hän kilpaili vuoden 2012 kesäolympialaisissa Lontoossa naisten 1 500 metrin juoksussa, mutta putosi ensimmäisellä kierroksellta jäätyään erässään 14. sijalle. Sankurusta tuli nuorin Kongon demokraattista tasavaltaa olympialaisissa koskaan edustanut urheilija.


title: Arthur Freed

text: Arthur Freed, alk. Arthur Grossman (9. syyskuuta 1894 Charleston – 12. huhtikuuta 1973 Los Angeles) oli yhdysvaltalainen sanoittaja ja elokuvatuottaja. Hän voitti kaksi Oscar-palkintoa elokuvilla "Pariisin lumoissa" (1951) ja "Gigi" (1958). Muita hänen tuottamiaan elokuvia ovat "Me villissä lännessä" (1943), "Juna kulkee länteen" (1946) , "Sinun kanssasi kahden" (1948), "Lumottu laakso" (1954) ja "Laulavat sadepisarat" (1952). Sanoittajana hän työskenteli paljon yhteistyössä säveltäjä Nacio Herb Brownin kanssa. Freedin tunnetuimpiin sanoituksiin kuuluvat ”Singin’ in the Rain”, ”Temptation”, ”All I Do Is Dream of You”, ”You Are My Lucky Star” ja ”Good Morning”. Freed valittiin Songwriters Hall of Fameen vuonna 1972.


title: Miroslav Stevanović

text: Miroslav Stevanović (s. 29. heinäkuuta 1990 Zvornik, Jugoslavia) on bosniahertsegovinalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan laitalinkki.


title: Miroslav Stevanović

text: 2. tammikuuta 2013 Stevanović siirtyi Sevillaan viisivuotisella sopimuksella. Hän pelasi ensimmäisen ottelunsa joukkueessa 9. tammikuuta 2013 Copa del Reyssä Mallorcaa vastaan.


title: Vrahovice

text: Vrahovice on kylä Olomoucin läänissä Tšekissä. Se on hallinnollinen osa Prostějovin kaupunkia. Kylässä on noin 3 400 asukasta.


title: Kenny Gamble

text: Kenneth ”Kenny” Gamble (s. 11. elokuuta 1943 Philadelphia) on yhdysvaltalainen laulaja, lauluntekijä ja äänitetuottaja. Hän oli yhdessä Leon Huffin kanssa yksi philadelphialaisen soul-musiikin tärkeistä vaikuttajista 1960-luvun lopulta lähtien. Gamble ja Huff valittiin vuonna 1995 Songwriters Hall of Fameen ja vuonna 2008 Rock and Roll Hall of Fameen.


title: Leon Huff (muusikko)

text: Leon Huff (s. 8. huhtikuuta 1942 Camden) on yhdysvaltalainen pianisti, lauluntekijä ja äänitetuottaja. Hän oli yhdessä Kenny Gamblen kanssa yksi philadelphialaisen soul-musiikin tärkeistä vaikuttajista 1960-luvun lopulta lähtien. Huff ja Gamble valittiin vuonna 1995 Songwriters Hall of Fameen ja vuonna 2008 Rock and Roll Hall of Fameen.


title: Vesa Vuokila

text: Vesa Vuokila (s. 4. elokuuta 1972) on entinen suomalainen jääpalloilija, nykyinen jääpallovalmentaja. Hän edusti viimeksi Ruotsin Allsvenskanissa pelaavaa HT Bandyä. Sen jälkeen hän on toiminut joukkueen valmennustehtävissä.


title: Vesa Vuokila

text: Suomen A-maajoukkueessa Vuokila on pelannut 79 ottelua. Hän oli mukana myös vuonna 2004 maailmanmestaruuden voittaneessa joukkueessa.


title: Vesa Vuokila

text:
Maajoukkueessa
Seurajoukkueissa


title: Hanna Lekander

text: Hanna Katariina Lekander (s. 1980) on suomalainen näyttelijä. Hän on valmistunut Teatterikorkeakoulusta vuonna 2010. Lekander on esiintynyt neljässä pitkässä elokuvassa sekä muun muassa televisiosarjoissa "Mökki" ja "Villa Helena".


title: Hanna Lekander

text: Merkittävimmän roolinsa Lekander on tehnyt Ilkka Vanteen ohjaamassa elokuvassa "Lupaus". Hän oli roolistaan ehdolla Parhaan naissivuosan Jussi-palkinnon saajaksi vuonna 2006.


title: Rock the Beach

text: Rock the Beach oli Hietaniemen uimarannalla Helsingissä pidetty musiikkifestivaali, joka järjesttiin ensimmäisen kerran 26. ja 28.−29. kesäkuuta 2013. Rock The Beach esitteli rock-yhtyeitä kolmella lavalla kolmen päivän aikana.


title: Rock the Beach

text: Festivaalin päälava Radio Rock Stage sekä kakkoslava Nokia Musiikki Stage sijaitsivat hiekkarannalla aivan meren tuntumassa, ja kolmas lava Carlings Stage rannan vieressä puiden ympäröimänä. Vuonna 2014 Rock the Beachia ei järjestetty, koska Sonisphere-festivaali pidettiin samalla rannalla pääesintyjänään Metallica.


title: Rock the Beach

text: Festivaali teki paluun yksipäiväisenä kesäkuussa 2017 pääesiintyjänään Foo Fighters.


title: Mikko Aarni

text: Mikko Aarni (s. 31. toukokuuta 1981) on suomalainen entinen jääpalloilija. Hän edusti viimeksi Ruotsin Elitserienissä pelaavaa Sandvikens AIK:a, jossa Aarni lopetti uransa kauden 2011–2012 jälkeen. Keväällä 2011 Aarnista tuli kuudes suomalaispelaaja, joka on voittanut niin Suomen kuin Ruotsin jääpallomestaruuden.


title: Mikko Aarni

text: Suomen A-maajoukkueessa Mikko Aarni pelasi 76 ottelua. Hän oli mukana myös vuonna 2004 maailmanmestaruuden voittaneessa joukkueessa.


title: Mikko Aarni

text:
Maajoukkueessa
Seurajoukkueissa


title: Oluttynnyri

text: Oluttynnyri (englanniksi keg) on yleensä ruostumattomasta teräksestä valmistettu oluen säilytys- ja varastointiastia. Eurooppalainen oluttynnyri on yleensä tilavuudeltaan 50 litraa.


title: Isaac Ware

text: Isaac Ware (1704-1766) oli brittiläinen arkkitehti ja arkkitehtuurikriitikko. Hän tutki ja ihaili erityisesti italialaista renessanssiarkkitehtia Andrea Palladiota. Ware oli syntyisin vaatimattomista oloista ja hankki lapsena toimeentulonsa nokipoikana. Hänen lahjakkuutensa huomattiin sattumalta vuonna 1712 hänen tehdessään taitavia piirroksia katuun. Vuonna 1721 Thomas Ripley otti hänet kasvatikseen ja alkoi kouluttaa hänestä arkkitehtia. Waren teos "The Complete Body of Architechture" (1756-57) oli aikakatensa arkkitehtuurin hyvän maun opas.


title: Etyyli-p-hydroksibentsoaatti

text: Etyyli-p-hydroksibentsoaatti eli etyyliparabeeni on p-hydroksibentsoehapon ja etanolin esteri.


title: Etyyli-p-hydroksibentsoaatti

text: Tämä bentsoehaposta valmistettu aine kuluu ryhmään parabeenit ja sen elintarvikkeiden E-koodi on E 214. Aineella pyritään estämään hiivojen ja homeiden kasvua. Parhaiten se toimii happamuudeltaan neuraaleissa ympäristöissä. Sitä käytetään lihoissa ja lihavalmisteissa, makeisissa sekä vilja- ja perunapohjaisissa suolapaloissa. Etyyli-p-hydroksibentsoaatin ylin hyväksyttävä päivittäinen saanti eli ADI-arvo on 10 mg/kg/vrk.


title: Etyyli-p-hydroksibentsoaatti

text: Etyyli-p-hydroksibentsoaatin kemiallinen kaava on CHO, moolimassa 166,174 g/mol ja CAS-numero 120-47-8. Yhdistettä esiintyy myös semiokemikaalina eliöiden viestinnässä.


title: Kalsiumbentsoaatti

text: Kalsiumbentsoatti eli kalsiumdibentsoaatti on bentsoehapon kalsiumsuola. Kalsiumbentsoaatin kidevedettömän muodon kemiallinen kaava on Ca(CHO), moolimassa 282,305 g/mol ja CAS-numero 2090-05-3.


title: Kalsiumbentsoaatti

text: Kalsiumbentsoaatti on säilöntäaine, jonka elintarvikkeiden E-koodi on E 213. Sitä käytetään myös kotisäilönnässä ja se on tehokas hiivojen, homeiden ja joidenkin bakteerien tappaja. Kalsiumbentsoaatin ylin hyväksyttävä päivittäinen saanti eli ADI-arvo on 5 mg/kg/vrk.


title: Kalsiumbentsoaatti

text: Kalsiumbentsoaatilla on myös monohydraatti eli CHOCa· HO ja trihydraatti eli CHOCa· 3HO.


title: Metyyli-p-hydroksibentsoaatti

text: Metyyli-p-hydroksibentsoaatti eli metyyliparabeeni on p-hydroksibentsoehapon ja metanolin esteri. Yhdistettä voidaan valmistaa bentsoehaposta. Bentsoehapon karboksyyliryhmä on esteröitynyt metanolin kanssa ja para-asennossa on hydroksyyliryhmä. Metyyli-p-hydroksibentsoaatti kuuluu parabeenien aineryhmään.


title: Metyyli-p-hydroksibentsoaatti

text: Metyyli-p-hydroksidibentsoaatti on elintarvikkeiden säilöntäaine, jonka E-koodi on E 218. Yhdiste toimii happamuudeltaan neutraaleissa olosuhteissa estämässä hiivojen ja homeiden kasvua. Metyyli-p-hydroksibentsoaatin ylin hyväksyttävä päivittäinen saanti eli ADI-arvo on 10 mg/kg/vrk.


title: Metyyli-p-hydroksibentsoaatti

text: Metyyli-p-hydroksibentsoaattin kemiallinen kaava on CHO, moolimassa 152,147 g/mol ja CAS-numero 99-76-3.


title: Martin Lidberg

text: Martin Lidberg (s. 1. helmikuuta 1972 Farsta) on ruotsalainen kreikkalais-roomalaisen painin maailmanmestari. Lidberg voitti urallaan myös yhteensä 19 Ruotsin mestaruutta painissa. Lidberg osallistui olympialaisiin kolmesti parhaana sijoituksenaan kuudes sija. Myös hänen nuorempi veljensä Jimmy Lidberg on kreikkalais-roomalaisen painin olympiamitalisti.


title: Taide & Design

text: Taide & Design on suomalainen taidelehti jonka ensimmäinen numero ilmestyi 24.5.2009. Lehden tehtävänä on kasvattaa taiteen ja muotoilun julkisuutta. Lehden päätoimittajina ovat toimineet Maria Tjäder-Knight, Maria Hirvi-Ijäs sekä Tuija Ekegren.


title: Hollo

text: Hollo on muun muassa seuraavien henkilöiden sukunimi:


title: Painin Euroopan-mestaruuskilpailut 2005

text: Vuoden 2005 painin euroopan-mestaruuskilpailut järjestettiin Varnassa, Bulgariassa. Kilpailujen ohjelmassa oli kreikkalais-roomalainen paini, vapaapaini ja naispaini.


title: Magnesiumkarbonaatti

text: Magnesiumkarbonaatti (MgCO) on magnesium- ja karbonaatti-ionien muodostama epäorgaaninen ioniyhdiste. Yhdisteellä on lukuisia käyttötarkoituksia.


title: Magnesiumkarbonaatti

text: Magnesiumkarbonaattia esiintyy luonnossa magnesiittimineraalina. Kidevedettömän magnesiitin lisäksi magnesiumkarbonaatista tunnetaan kidevedellisiä mineraaleja, joita ovat muun muassa barringtoniitti (MgCO·2HO), nesquhoniitti ((MgCO·3HO) ja lansfordiitti (MgCO·5HO). Suurimmat magnesiumkarbonaattimineraalivarannot ovat Venäjällä, Pohjois-Koreassa ja Kiinassa.


title: Magnesiumkarbonaatti

text: Huoneenlämpötilassa magnesiumkarbonaatti on valkoista kiinteää ainetta. Se on veteen liukenematonta, mutta liukenee happoliuoksiin. Kuumennettaessa magnesiumkarbonaatti alkaa hajota noin 350 °C lämpötilassa ja reaktion lämpötila nousee tämän jälkeen hyvin nopeasti noin 550 °C lämpötilaan.


title: Magnesiumkarbonaatti

text: Paitsi, että magnesiumkarbonaattia esiintyy luonnossa mineraalina, jota louhitaan, sitä valmistetaan myös synteettisesti. Magnesiumkarbonaattia valmistetaan saostamalla sitä liukoisen magnesiumsuolan vesiliuoksesta natriumkarbonaatin avulla. Yhdistettä voidaan valmistaa myös johtamalla hiilidioksidia magnesiumhydroksidiliuokseen.


title: Magnesiumkarbonaatti

text: Suurin osa magnesiumkarbonaatista käytetään magnesiumoksidin ja muiden magnesiumsuolojen valmistamiseen. Sitä voidaan käyttää myös täyte- ja sideaineena lääketableteissa, paperissa, kumin ja muovin palamista estävänä lisäaineena, hammastahnoissa ja kosmetiikkavalmisteissa. Magnesiumkarbonaattia voidaan käyttää elintarvikkeissa happamuudensäätöaineena ja estämään paakkuuntumista. Magnesiumkarbonaatin E-koodi on E 504.


title: Onnenruusu

text: Onnenruusu on suomalaisen Tarja Ylitalon studioalbumi vuodelta 1994.


title: Earl Clark

text: Earl Rashad Clark (s. 17. tammikuuta 1988, Plainfield, New Jersey) on yhdysvaltalainen koripalloilija, pelipaikaltaan iso laitahyökkääjä. Hän edustaa tällä hetkellä NBA-liigassa pelaavaa Los Angeles Lakersia, ja on ammattilaisurallaan pelannut myös Phoenix Sunsissa sekä Orlando Magicissä.


title: Earl Clark

text: Ennen ammattilaisuraansa Clark pelasi yliopistokoripalloa Louisvillen yliopiston joukkueessa.


title: Ahvenanmaan politiikka

text: Suomen tasavallan perustuslain mukaan Ahvenanmaan maakunnalla on itsehallinto sen mukaan kuin Ahvenanmaan itsehallintolaissa erikseen säädetään. Itsehallinto antaa ahvenanmaalaisille oikeuden säätää lailla omista sisäisistä asioistaan ja päättää maakunnan tulo- ja menoarviosta. Lainsäädäntövaltaa Ahvenanmaan maakunnassa, itsehallintolaissa määritellyissä asioissa, käyttää maakuntapäivät. Ylintä toimeenpanovaltaa maakunnan itsehallintoon kuuluvissa asioissa käyttää Ahvenanmaan maakuntahallitus.


title: Ahvenanmaan politiikka

text: Suomen eduskunta on vahvistanut Ahvenanmaan maakunnan itsehallinnon itsehallintolailla 1920 ja takuulailla 1922, jotka yhdistettiin 1951 uudeksi itsehallintolaiksi. Sen korvasi vuoden 1993 alussa voimaan tullut uusi laki. Sitäkin on myöhemmin vielä uudistettu. Itsehallintolakia voidaan muuttaa tai se voidaan kumota vain Suomen eduskunnan ja Ahvenanmaan maakuntapäivien yhtäpitävällä päätöksellä, jonka eduskunta on hyväksynyt perustuslain säätämisjärjestyksessä ja maakuntapäivät vähintään kahden kolmasosan enemmistöllä.


title: Ahvenanmaan politiikka

text: Ahvenanmaalta valitaan Suomen eduskuntaan aina yksi edustaja.


title: Ahvenanmaan politiikka

text: Ahvenanmaa on ollut demilitarisoitu Krimin sodan päättymisestä vuonna 1856 lähtien. Tämän jälkeen siellä on oleskellut sotajoukkoja ainoastaan maailmansotien aikana.


title: Ahvenanmaan politiikka

text: Lainsäädäntövaltaa Ahvenanmaan maakunnassa, itsehallintolaissa määritellyissä asioissa, käyttää maakuntapäivät. Maakuntalait säädetään maakuntahallituksen aloitteesta. Itsehallintolaki sisältää yksityiskohtaiset säännökset siitä, millaisista asioista maakunta saa säätää omia lakeja ja millaisista asioista Suomen valtion lait ovat voimassa myös Ahvenanmaalla.


title: Ahvenanmaan politiikka

text: Ylintä toimeenpanovaltaa maakunnan itsehallintoon kuuluvissa asioissa käyttää Ahvenanmaan maakuntahallitus, jonka valitsee maakuntapäivät.


title: Ahvenanmaan politiikka

text: Itsehallintolain mukaan Ahvenanmaalla on oma lainsäädäntävalta asioissa, jotka koskevat:


title: Ahvenanmaan politiikka

text: Sen sijaan valtakunnan lainsäädäntö on voimassa myös Ahvenanmaalla siltä osin kuin se koskee.:


title: Ahvenanmaan politiikka

text: Tasavallan presidentillä on ehdoton oikeus määrätä säädetty laki raukeamaan kokonaan tai osittain. Ennen veto-oikeuden käyttöä presidentin on pyydettävä asiasta korkeimman oikeuden lausunto.


title: Ahvenanmaan politiikka

text: Kansainväliset sopimukset, jotka vaikuttavat maakunnan itsehallinnon piiriin kuuluviin asioihin, tulevat voimaan maakunnan osalta vasta kun maakuntapäivät ovat ne ratifioineet. Lainvalmistelussa ja riitakysymyksissä maakunnan ja valtakunnan kantojen yhteensovittamiseksi sekä lausuntojen antamiseksi toimii Ahvenanmaan valtuuskunta, johon kuuluu kaksi valtioneuvoston ja kaksi maakuntapäivien valitsemaa jäsentä sekä puheenjohtajana maaherra tai muu tasavallan presidentin maakuntapäivien puhemiehen suostumuksella tehtävään määräämä henkilö.


title: Ahvenanmaan politiikka

text: Seuraavilla aloilla itsehallinnollinen Ahvenanmaan maakunta toimii lähinnä kuten itsenäinen valtio omine lainsäädäntöineen ja hallintokoneistoineen:


title: Ahvenanmaan politiikka

text: Ahvenanmaan valtionvirasto toimii Ahvenanmaan maakunnan alueella Suomen tasavallan aluehallintoviranomaisena. Se toimii Suomen tasavallan edustajana itsehallintolaissa määritellyissä asioissa, kuten verotoimiston ja käräjäoikeuden asioissa. Maakunnan itsehallinnon takia valtionvirastolla on kuitenkin erilaiset tehtävät kuin muun Suomen aluehallintovirastoilla. Ennen vuotta 2010 valtionviraston toimia hoiti Ahvenanmaan lääninhallitus.


title: Ahvenanmaan politiikka

text: Ahvenanmaan valtionviraston johtaja on muista aluehallintovirastoista poiketen maaherra. Maaherra on maakunnassa ensi sijassa Suomen hallituksen edustajana. Maaherra avaa ja päättää presidentin puolesta Ahvenanmaan maakuntapäivät. Hänen tehtäviinsä kuuluu myös toimia Ahvenanmaan valtuuskunnan puheenjohtajana.


title: Ahvenanmaan politiikka

text: Ahvenanmaalta valitaan Suomen eduskuntaan aina yksi edustaja riippumatta alueen asukasluvusta. Ahvenanmaan vaalipiiri on eduskuntavaaleissa yksi vaalipiiri. Ahvenanmaalla toimivat eri puolueet kuin manner-Suomessa. Ahvenanmaalta valittu edustaja (vuoden 2015 vaaleissa Mats Löfström) kuuluu ruotsalaiseen eduskuntaryhmään.


title: Ahvenanmaan politiikka

text: Ahvenanmaa on osa Euroopan unionia. EU-asioissa maakunnalle on varattu mahdollisuus tuoda omat näkemyksensä esille lainsäädännön valmisteluvaiheessa. EU:n tuomioistuimissa esitettävät kansalliset kannat valmistelee ja esittää valtakunnan viranomainen kuultuaan tarvittaessa Ahvenanmaata. Mikäli maakunta jättää panematta täytäntöön jonkin EU:n säädöksen joka kuuluu sen toimivaltaan, ja Suomi tuomitaan tästä laiminlyönnistä rahalliseen seuraamukseen, maakunta vastaa sakosta täysimääräisesti.


title: Ahvenanmaan politiikka

text: Ahvenanmaa kuuluu Euroopan talous- ja rahaliittoon ja EU:n tulliliittoon ja sen valuuttana on euro. Ahvenanmaa ei kuitenkaan kuulu EU:n veroliittoon. Jos laiva pysähtyy Ahvenanmaalla niin, että siihen voi nousta ja siitä voi poistua matkustajia, siellä myytävistä tavaroista ei tarvitse maksaa veroja. Lisäksi Ahvenanmaalta voidaan myydä alle 22 euron arvoisia lähetyksiä ilman, että myynnistä tarvitsee maksaa arvonlisäveroa. Raja oli vuoden 2013 alkuun asti 43,48 euroa, mutta sitä laskettiin, koska Ahvenanmaalta tilattiin muuhun Suomeen videopelejä, elokuvia, kirjoja, leluja, muistikortteja, piilolinssejä, teknisiä laitteita, vaatteita ja värikasetteja. Valtiovarainministeriön mukaan verovapaat tuotteet vääristivät kilpailua ja korkeamman verorajan aikana valtio menetti vuosittain 15–20 miljoonaa euroa, jotka se olisi voinut kerätä arvonlisäverona.


title: Ahvenanmaan politiikka

text: Suomen liittyessä Euroopan unioniin sovittiin erikseen Ahvenanmaan itsehallinnon ja EU-jäsenyyden yhteensovittamisesta, minkä lisäksi ahvenanmaalaiset saivat itse päättää omasta jäsenyydestään. Vaihtoehtona oli myös Ahvenanmaan jääminen unionin ulkopuolelle Tanskalle kuuluvan Grönlannin tavoin. Suomen liittymissopimukseen liitettiin niin sanottu Ahvenanmaan pöytäkirja, johon ahvenanmaalaiset saivat menestyksekkäästi lähes kaikki erityisvaatimuksensa, joskaan eivät toivomaansa omaa edustajaa Euroopan parlamenttiin. Ahvenanmaa oli mukana Suomen EU-kansanäänetyksessä 16. lokakuuta 1994, mutta piti myös oman erillisen kansanäänestyksensä 20. marraskuuta. Valtakunnallisessa äänestyksessä EU-jäsenyyttä kannatti vain 51,9 prosenttia ahvenanmaalaisista, mutta omassa äänetyksessä kuukautta myöhemmin peräti 73,6 prosenttia. Ahvenanmaan maakuntapäivät vahvisti EU-jäsenyyden 2. joulukuuta äänin 26–4.


title: Ahvenanmaan politiikka

text: Ahvenanmaan malli herättää jonkin verran kiinnostusta maailmalla. Maakuntaan saapuu usein tutkijoita, toimittajia ja poliitikkoja tutustumaan itsehallintojärjestelmään, joka on kansainvälisesti katsoen varsin epätavallinen. Vaikka Euroopassa on runsaasti itsehallintoalueita, vain Ahvenanmaa on määrätty kansainvälisellä sopimuksella sekä itsehallinnolliseksi että demilitarisoiduksi alueeksi. Toisaalta on kansainvälisessä katsannossa erikoista, että maakunnalla on laaja toimivalta, josta puuttuvat lähes kokonaan talouspoliittiset toimivaltuudet. Esimerkiksi lokakuussa 2007 Georgian presidentti Mikheil Saakašvili liitti Suomen vierailuunsa matkan Ahvenanmaalle. Maakunnan asioiden järjestäminen kiinnosti Saakašvilia koska Georgiaan kuuluu muodollisesti kolme itsehallinnollista aluetta, joissa kaikissa on ollut levottomuuksia. Kansainvälispoliittisesti näistä erityisen merkittäviä ovat Abhasia ja Etelä-Ossetia, joiden hallitukset pyrkivät Venäjän tuella täyteen itsenäisyyteen. Myös Serbia ehdotti Kosovon kysymyksen ratkaisuksi, että Kosovolle olisi annettu Ahvenanmaan kaltainen asema itsenäisyyden sijaan.


title: Ahvenanmaan politiikka

text: Ahvenanmaan demilitarisoinnista on sovittu Suomen, Saksan, Tanskan, Ruotsin, Britannian, Ranskan, Italian, Latvian ja Puolan kesken vuoden 1922 sopimuksella Ahvenanmaan saarten linnoittamattomuudesta ja puolueettomuudesta (SopS 1/1922). Lisäksi Ahvenanmaan saarten demilitarisoinnista on erikseen sovittu vuonna 1940 Suomen ja Neuvostoliiton välillä (SopS 24/1940). Molemmat sopimukset kieltävät Suomea rakentamasta alueelle mitään kiinteitä puolustuslaitteita, sotilaslentokenttiä tai muita sotilaallisiin tarkoituksiin suunniteltuja laitteita.


title: Ahvenanmaan politiikka

text: Vuoden 1922 sopimuksen mukaan Suomella on oikeus pitää Ahvenanmaalla tavanomainen poliisihenkilökunta sekä tuoda alueelle sen sisäisen järjestyksen ylläpitämiseksi tarpeellisia asevoimia väliaikaisesti. Tämän lisäksi alueen vesillä voi käydä ilman erityistä syytä enintään kaksi keveää suomalaista pinnalla kulkevaa sota-alusta. Erityisen syyn vaatiessa vesialueelle voi tuoda enintään 6 000 tonnin vetoisen laivasto-osaston. Ahvenanmaan saaristossa saa, Suomelta luvan saatuaan, oleskella enintään yksi ulkomainen sota-alus kerrallaan, mutta tavanomainen rauhallinen läpikulku on sallittu normaalin tavan mukaan. Suomen ilmavoimilla on oikeus lentää Ahvenanmaan yli, mutta laskeutuminen alueelle on sallittu vain hätätilanteessa.


title: Ahvenanmaan politiikka

text: Sotatilanteessa Suomella on vuoden 1922 sopimuksen mukaan oikeus miinoittaa Ahvenanmaan vesiä ja sijoittaa alueelle sen puolueettomuutta uhkaavan hyökkäyksen torjumiseksi tarpeellisia joukkoja. Sopimuksen perusperiaatteena on kuitenkin, että allekirjoittajavallat jättäisivät sotatilanteessakin Ahvenanmaan sotatoimien ulkopuolelle.


title: Ahvenanmaan politiikka

text: Vuonna 1940 solmittu sopimus Ahvenanmaan demilitarisoinnista antoi Neuvostoliitolle ja nykyään Venäjälle oikeuden pitää Maarianhaminassa konsulaattia, jonka tehtävänä on tavanomaisen konsulitoiminnan lisäksi valvoa alueen demilitarisointia. Jos konsuli huomaa, että demilitarisointisopimusta rikotaan, hänellä on oikeus ilmoittaa asiasta Suomen viranomaisille ”Ahvenanmaan maakunnan lääninhallituksen” välityksellä, minkä jälkeen asian tutkii suomalais-venäläinen tutkimuskomissio.


title: Ahvenanmaan politiikka

text: Ahvenanmaata koskevat demilitarisointisopimukset määrittelevät Ahvenanmaan demilitarisoidun alueen aluevedet käyttäen kolmen meripeninkulman sääntöä. Nykyään Suomi määrittelee kuitenkin aluevetensä ulottumaan 12 meripeninkulmaa uloimmista luodoista. Tämän vuoksi Ahvenanmaan maakunnan itsehallintoalueeseen kuuluu myös sellaisia aluevesiä, jotka eivät kuulu demilitarisoituun alueeseen.


title: Ahvenanmaan politiikka

text: Ahvenanmaalaiset eivät ole asevelvollisia, poikkeuksena yli 12-vuotiaina Ahvenanmaalle muuttaneet henkilöt. Asepalveluksen sijasta heidät voitaisiin Ahvenanmaan itsehallintolain mukaan velvoittaa suorittamaan palvelusta luotsi- ja majakkalaitoksessa tai muualla siviilihallinnossa, mutta niin kauan kuin asiasta ei ole erikseen säädetty lakia, he ovat käytännössä kokonaan vapautetut asevelvollisuudesta. Jotkut ahvenanmaalaiset nuoret kuitenkin suorittavat varusmiespalveluksen vapaaehtoisina lähinnä Uudenmaan prikaatissa.